*Likumprojekts*

**Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā**

Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52.nr.) šādus grozījumus:

1. 1. pantā:

papildināt ar 3.1 punktu šādā redakcijā:

“31) **kopējā kapitāla rezervju prasība** – kopējais pirmā līmeņa pamata kapitāls, kas nepieciešams, lai izpildītu kapitāla saglabāšanas rezervju prasību, kura attiecīgi papildināta ar:

a) iestādes specifiskajām pretcikliskajām kapitāla rezervēm;

b) globāli sistēmiski nozīmīgas iestādes kapitāla rezervi;

c) sistēmiski nozīmīgas iestādes kapitāla rezervi;

d) sistēmiskā riska rezervi;”;

izteikt 4. punktu šādā redakcijā:

“4) **atbilstīgās saistības** –iekšēji rekapitalizējamas saistības, kas atbilst šā likuma 59.1 panta vai 61. panta sestās daļas 1. punkta nosacījumiem, un otrā līmeņa kapitāla instrumenti, kuru atlikušais termiņš ir vismaz viens gads, ciktāl tos saskaņā ar Regulas Nr. 575/2013 64. pantu neuzskata par otrā līmeņa kapitāla posteņiem;”;

aizstāt 14. punktā vārdu “cerību” ar vārdu “iespēju”;

izteikt 17. punktu šādā redakcijā:

“17) **grupas finansēšanas mehānisms** – grupas līmeņa noregulējuma iestādes dalībvalsts finansēšanas mehānisms vai mehānismi;”;

papildināt ar 22.1 punktu šādā redakcijā:

“221) **iekšēji rekapitalizējamas saistības** – iestādes vai šā likuma 2. panta otrās daļas 2., 3. vai 4. punktā minētās finanšu sabiedrības (turpmāk arī — iestāde vai finanšu sabiedrība) saistības un kapitāla instrumenti, kas nav kvalificējami kā pirmā līmeņa pamata kapitāla instrumenti, pirmā līmeņa papildu kapitāla vai otrā līmeņa kapitāla instrumenti un kas nav izslēgti no iekšējās rekapitalizācijas instrumenta piemērošanas jomas;”;

papildināt ar 31.1 punktu šādā redakcijā:

“311) **meitas sabiedrība** – atbilst terminam "meitasuzņēmums" Regulas Nr. 575/2013 4. panta 1. punkta 16) apakšpunkta izpratnē, un lai noregulējamām grupām piemērotu šā likuma prasības pēc nepieciešamības ietver kredītiestādes, kuras ir pastāvīgi radniecīgas centrālajai iestādei, pašu centrālo iestādi un tās attiecīgās meitas sabiedrības, ņemot vērā veidu, kādā noregulējamās grupas nodrošina šā likuma 60.2 panta trešās daļas izpildi;”

papildināt ar 37. 1 un 37. 2 punktu šādā redakcijā:

“371) **noregulējamā vienība**:

a) juridiska persona, kura veic komercdarbību Eiropas Savienībā un kuru noregulējuma iestāde ir novērtējusi kā vienību, kurai noregulējuma plānā ir paredzēta noregulējuma darbība,

b) iestāde, kura neietilpst grupā, kam piemēro konsolidēto uzraudzību un kurai noregulējuma plānā ir paredzēta noregulējuma darbība;

372) **noregulējamā grupa**:

a) noregulējamā vienība un tās meitas sabiedrības, kuras nav noregulējamās vienības, nav citu noregulējamo vienību meitas sabiedrības vai nav vienības un tās meitas sabiedrības, kas veic komercdarbību ārvalstī un noregulējuma plānā nav iekļautas noregulējuma grupā,

b) kredītiestādes, kuras ir pastāvīgi radniecīgas centrālajai iestādei, pati centrālā iestāde, ja vismaz viena no kredītiestādēm vai centrālā iestāde un tās meitas sabiedrības ir noregulējamās vienības;”;

papildināt ar 44. 1 punktu šādā redakcijā:

“441) **pirmā līmeņa pamata kapitāls** – kapitāls, kas aprēķināts saskaņā ar Regulas Nr. 575/2013 50. pantu;”;

papildināt ar 48.1 punktu šādā redakcijā:

“481) **subordinēti atbilstīgie instrumenti** – instrumenti, kas atbilst visiem Regulas Nr. 575/2013 72.a panta, izņemot 72.b panta 3., 4. un 5. punkta nosacījumiem;”.

2. Aizstāt 2. panta ceturtajā daļā vārdus “pasākumi un” ar vārdiem “pasākumi, tiek izstrādāti un aktualizēti noregulējuma plāni un tiek veiktas”.

3. 11. pantā:

izslēgt ceturtās daļas pirmo teikumu;

papildināt ar 4.1 un 4.2 daļu šādā redakcijā:

“(41) Pēc noregulējuma darbības piemērošanas vai šā likuma 53. pantā minēto pilnvaru īstenošanas, Finanšu un kapitāla tirgus komisija pārskata noregulējuma plānu.

(42) Nosakot šā panta sestās daļas 15. un 16. punktā minētos termiņus Finanšu un kapitāla tirgus komisija ņem vērā termiņu, kādā jānodrošina Kredītiestāžu likuma 101.17 panta prasību izpilde.”;

izteikt sestās daļas 15. un 16. punktu šādā redakcijā:

“15) šā likuma 60.2 un 61. pantā minētās prasības un termiņu minētā līmeņa sasniegšanai;

16) termiņu, kādu saskaņā ar šā likuma 59.1 panta septīto, astoto, devīto, desmito, vienpadsmito, divpadsmito, trīspadsmito vai četrpadsmito daļu noteikusi Finanšu un kapitāla tirgus komisija;”.

4. 13. pantā:

izteikt pirmo daļu šādā redakcijā:

“(1) Finanšu un kapitāla tirgus komisija kopā ar meitas sabiedrību noregulējuma iestādēm, iepriekš konsultējoties ar nozīmīgo filiāļu noregulējuma iestādēm, ciktāl tas attiecas uz attiecīgo nozīmīgo filiāli, izstrādā grupas noregulējuma plānu.”;

izteikt trešo daļu šādā redakcijā:

“(3) Grupas noregulējuma plānā nosaka noregulējuma pasākumus, kas jāveic attiecībā uz:

1) Latvijas Republikā reģistrētu Eiropas Savienības mātes sabiedrību;

2) grupas sastāvā esošām meitas sabiedrībām, kas komercdarbību veic dalībvalstī;

3) šā likuma 2. panta otrās daļas 3. un 4.punktā minētajām sabiedrībām;

4) grupas sastāvā esošām meitas sabiedrībām, kas veic komercdarbību ārpus dalībvalstīm”;

papildināt ceturto daļu ar teikumu šādā redakcijā:

“Noregulējuma plānā katrai grupai iekļauj noregulējamās vienības un noregulējamās grupas.”;

izteikt piekto daļu šādā redakcijā:

“(5) Grupas noregulējuma plānā norāda:

1) noregulējuma darbības, ko plānots veikt attiecībā uz noregulējamām vienībām saskaņā ar 11. panta otrajā daļā minēto, un vērtējumu noregulējuma darbības ietekmei uz citām šā likuma 2. panta otrās daļas 2., 3. un 4. punktā minētajām grupas sabiedrībām, mātes sabiedrību un meitas sabiedrībām;

2) noregulējuma darbības, ko plānots veikt attiecībā uz katras noregulējamās grupas noregulējamām vienībām, un vērtējumu noregulējuma darbības ietekmei uz citām grupas vienībām, un citām noregulējamām grupām;

3) izvērtējumu par to, kā noregulējuma instrumentu varētu izmantot attiecībā uz noregulējamām vienībām, kas veic komercdarbību dalībvalstīs, lai saskaņotā veidā varētu piemērot noregulējuma instrumentus un izmantot noregulējuma pilnvaras, tostarp pasākumus, kuri ļautu trešajai personai iegādāties visu grupu vai atsevišķas darbības jomas, darbības, ko veic vairākas grupas iestādes vai finanšu sabiedrības, vai atsevišķas grupas iestādes vai finanšu sabiedrības, vai noregulējamās grupas, kā arī norāda iespējamos šķēršļus saskaņotam noregulējumam;

4) informāciju par sadarbību ar ārvalstu attiecīgajām valsts iestādēm un noregulējuma ietekmi dalībvalstīs, ja grupā ietilpst ārvalstīs reģistrētas sabiedrības;

5) informāciju par pasākumiem, kas nepieciešami, lai atvieglotu grupas noregulēšanu, ja noregulējuma veikšanas nosacījumiem ir konstatēta atbilstība;

6) informāciju par citiem pasākumiem grupas noregulēšanai par katrā noregulējamā grupā ietilpstošām iestādēm vai finanšu sabiedrībām;

7) informāciju par grupas noregulējuma darbību finansēšanas avotiem un gadījumiem, ja būtu nepieciešama vienošanās par finansēšanas kārtību un principiem attiecībā uz atbildības sadali starp dalībvalstu finansējuma sniedzējiem attiecībā uz šo finansējumu.”.

5. Papildināt 14. panta ceturto daļu ar teikumu šādā redakcijā:

“Ja grupa sastāv no vairāk nekā vienas noregulējamās grupas, plānošanu par noregulējuma darbībām, kā minēts šā likuma 13. panta piektās daļas 2. punktā, iekļauj saskaņotajā lēmumā.”.

6. Izteikt 15. panta otro daļu šādā redakcijā:

“(2) Ja Finanšu un kapitāla tirgus komisija vai citas dalībvalsts noregulējuma iestāde četru mēnešu laikā nepieņem saskaņotu lēmumu, tad Finanšu un kapitāla tirgus komisija vai cita noregulējuma iestāde, kuras atbildībā ir kāda meitas sabiedrība un, kas nepiekrīt grupas noregulējuma plānam, pati pieņem individuālu lēmumu, nosaka noregulējamo vienību un izstrādā, un uztur grupas noregulējuma plānu. Ja Finanšu un kapitāla tirgus komisija nepiekrīt grupas noregulējuma plānam, tā savu individuālo lēmumu pamato, norādot iemeslus, kādēļ iebilst pret grupas noregulējuma plānu, ņemot vērā pārējo noregulējuma iestāžu un uzraudzības iestāžu viedokļus. Par savu pieņemto lēmumu Finanšu un kapitāla tirgus komisija informē pārējos noregulējuma kolēģijas locekļus. Finanšu un kapitāla tirgus komisijai ir saistošs citas dalībvalsts Eiropas Savienības mātes sabiedrības noregulējuma iestādes un Eiropas Banku iestādes saskaņotais lēmums par noregulējuma plānu, ja kāda no iesaistītajām uzraudzības institūcijām ir vērsusies Eiropas Banku iestādē ar lūgumu sniegt atbalstu saskaņā ar Regulas Nr. 1093/2010 19. pantu un Eiropas Banku iestāde ir pieņēmusi lēmumu viena mēneša laikā.”.

7. 17. pantā:

papildināt pirmajā daļā aiz vārda “valsts” ar vārdiem “vai Latvijas Bankas”;

papildināt ar 3.1 daļu šādā redakcijā:

“(31) Finanšu un kapitāla tirgus komisija izdod normatīvos noteikumus, kuros nosaka prasības iestādes noregulējuma novērtējumam.”.

8. 18. pantā:

papildināt pirmo daļu aiz vārda “filiāles” ar vārdiem “ir iespējams noregulēt, nesniedzot valsts vai Latvijas Bankas atbalstu.”;

papildināt otro daļu aiz vārdiem “uz grupas” ar vārdu “noregulējamām”;

aizstāt otrajā daļā vārdus “grupas sabiedrības” ar vārdiem “grupas vienības vai filiāles”;

papildināt ar sesto daļu šādā redakcijā:

“(6) Ja grupa sastāv no vairāk nekā vienas noregulējamās grupas, Finanšu un kapitāla tirgus komisija katras noregulējamās grupas noregulējamību novērtē atsevišķi. Šāds novērtējums tiek veikts papildus saskaņotam lēmumam par visas grupas noregulējuma plāna pieņemšanu atbilstoši šā likuma 15. pantā paredzētajai kārtībai.”.

9. Papildināt likumu ar 18.1 pantu šādā redakcijā:

“**18.1 pants.** (1) Ja iestādes vai finanšu sabiedrības, kuras ievēro kopējo kapitāla rezervju prasību, kas noteikta saskaņā ar Kredītiestāžu likuma [35.22](https://likumi.lv/ta/id/37426#p35.22), [35.23](https://likumi.lv/ta/id/37426#p35.23), [35.24](https://likumi.lv/ta/id/37426#p35.24) un [35.25 panta](https://likumi.lv/ta/id/37426#p35.25) prasībām, bet neievēro kopējo kapitāla rezervju prasību minimālā pašu kapitāla un atbilstīgo saistību prasības sastāvā, kas noteiktas atbilstoši šā likuma 60. un 60.1 pantam, Finanšu un kapitāla tirgus komisijai ir tiesības saskaņā ar šā panta otro un trešo daļu aizliegt iestādei vai finanšu sabiedrībai sadalīt summu, kas pārsniedz maksimālo sadalāmo summu, kura saistīta ar minimālo pašu kapitāla un atbilstīgo saistību prasību un kuru aprēķina saskaņā ar šā panta ceturto daļu, aizliedzot:

1) veikt pirmā līmeņa pamata kapitālā iekļauto elementu sadali, kas šā likuma izpratnē ietver:

a) dividenžu izmaksu;

b) daļēji vai pilnībā apmaksātu priekšrocību akciju vai Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 26. panta 1. punkta "a" apakšpunktā norādītu citu kapitāla instrumentu sadali;

c) pašas akciju vai Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 26. panta 1. punkta "a" apakšpunktā norādītu citu kapitāla instrumentu dzēšanu vai pirkšanu;

d) saistībā ar Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 26. panta 1. punkta "a" apakšpunktā norādītajiem kapitāla instrumentiem samaksāto summu atmaksāšanu;

e) Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 26. panta 1.punkta "b", "c", "d" un "e" apakšpunktā norādīto elementu sadali;

2) uzņemties atalgojuma mainīgās daļas vai diskrecionāro pensiju pabalstu (Regulas Nr. [575/2013](http://eur-lex.europa.eu/eli/reg/2013/575/oj/?locale=LV) izpratnē) maksājumu saistības vai izmaksāt atalgojuma mainīgo daļu, ja maksājumu saistības kredītiestāde uzņēmusies laikā, kad tā neievēroja pašu kapitāla un atbilstīgo saistību minimuma prasību;

3) veikt procentu vai dividenžu maksājumus par pirmā līmeņa papildu kapitāla instrumentiem.

(2) Ja iestāde ir šā panta pirmās daļas 1. punktā minētajā situācijā, tā nekavējoties par to paziņo Finanšu un kapitāla tirgus komisijai.

(3) Šā panta pirmajā daļā minētajā situācijā Finanšu un kapitāla tirgus komisija, ņemot vērā visus turpmākos elementus nekavējoties izvērtē:

1) neatbilstības iemeslu, ilgumu un apmēru un tās ietekmi uz noregulējamību;

2) iestādes vai finanšu sabiedrības finansiālās situācijas attīstību un varbūtību, ka tuvākajā nākotnē tā varētu atbilst šā likuma 39. panta pirmās daļas 1. punktā minētajam nosacījumam;

3) izredzes, ka iestāde pieņemamā termiņā būs spējīga nodrošināt minimālo pašu kapitāla un atbilstīgo saistību prasības ievērošanu;

4) ja iestāde vai finanšu sabiedrība nespēj aizstāt saistības, kuras vairs neatbilst atbilstības vai termiņa kritērijiem, kas noteikti Regulas (ES) Nr. 575/2013 72.b un 72.c pantā vai šā likuma 59.1 pantā vai 61. panta sestajā daļā un šī nespēja ir specifiska vai tā ir tirgus traucējumu dēļ;

5) vai pirmajā daļā minēto tiesību īstenošana ir atbilstošākais un samērīgākais līdzeklis iestādes situācijas risinājums, ņemot vērā tā iespējamo ietekmi gan uz attiecīgās iestādes finansēšanas nosacījumiem un noregulējamību.

(4) Ja Finanšu un kapitāla tirgus komisija konstatē, ka iestāde vai finanšu sabiedrība joprojām ir šā panta pirmajā daļā minētajā situācijā deviņus mēnešus pēc tam, kad iestāde vai finanšu sabiedrība ir paziņojusi par šādu situāciju, Finanšu un kapitāla tirgus komisija īsteno šā panta pirmajā daļā minētās tiesības, izņemot, ja Finanšu un kapitāla tirgus komisija pēc izvērtējuma konstatē, ka ir izpildīti vismaz divi no šādiem nosacījumiem:

1) neatbilstība ir saistīta ar finanšu tirgus darbības traucējumiem, vairākos finanšu tirgus segmentos;

2) šīs daļas 1. punktā minētie traucējumi izraisa ne tikai iestādes vai finanšu sabiedrības pašu kapitāla instrumentu un atbilstīgo saistību instrumentu cenu svārstību palielināšanos vai iestādes vai finanšu sabiedrības izmaksu pieaugumu, bet noved arī pie finanšu tirgus pilnīgas vai daļējas slēgšanas, kas liedz iestādei vai finanšu sabiedrībai emitēt pašu kapitāla instrumentu un atbilstīgo saistību instrumentus minētajos tirgos;

3) šīs daļas 2. punktā minēto finanšu tirgus slēgšanu novēro ne tikai iestādei vai finanšu sabiedrībai, bet arī vairākām citām iestādēm vai finanšu sabiedrībām;

4) šīs daļas 1. punktā minētie traucējumi liedz iestādei vai finanšu sabiedrībai emitēt pašu kapitāla instrumentus un atbilstīgo saistību instrumentus pietiekamā apjomā, lai novērstu neatbilstību; vai

5) šā panta pirmajā daļā minēto tiesību īstenošana izraisa negatīvu ietekmi uz daļu kredītiestāžu nozares, tādējādi potenciāli apdraudot finanšu stabilitāti.

(5) Finanšu un kapitāla tirgus komisija katru mēnesi atkārto savu novērtējumu par to, vai ir piemērojami šā panta pirmajā daļā minētie aizliegumi.

(6) Maksimāli sadalāmo summu, kura saistīta ar kopējo kapitāla rezervju prasību minimālā pašu kapitāla un atbilstīgo saistību prasības sastāvā, aprēķina atbilstoši regulas (ES) 806/2014 10.a panta 4. punktā noteiktajam.”.

10. Izteikt 20. pantu šādā redakcijā:

“**20. pants.** (1) Ja ievērojot iestādes vai finanšu sabiedrības noregulējamības novērtējumu, Finanšu un kapitāla tirgus komisija konstatē, ka pastāv būtiski šķēršļi minētās iestādes vai finanšu sabiedrības noregulējamībai, tad Finanšu un kapitāla tirgus komisija rakstiski paziņo šo konstatējumu attiecīgajai iestādei vai finanšu sabiedrībai un noregulējuma iestādēm jurisdikcijās, kurās atrodas nozīmīgas filiāles.

(2) Noregulējuma plāna izstrāde tiek apturēta līdz brīdim, kad Finanšu un kapitāla tirgus komisija ir apstiprinājusi pasākumus būtisko noregulējamības šķēršļu novēršanai vai pieņēmusi lēmumu īstenot vienu vai vairākus šā panta ceturtajā daļā minētos pasākumus.

(3) Četru mēnešu laikā no dienas, kad iestāde vai finanšu sabiedrība ir saņēmusi Finanšu un kapitāla tirgus komisijas paziņojumu par konstatētajiem šķēršļiem iestādes vai finanšu sabiedrības noregulējumam, tā informē Finanšu un kapitāla tirgus komisiju par veicamajiem pasākumiem paziņojumā norādīto būtisko šķēršļu novēršanai.

(4) Divu nedēļu laikā no dienas, kad saņemts Finanšu un kapitāla tirgus komisijas paziņojums par konstatētajiem šķēršļiem iestāde vai finanšu sabiedrība paziņo Finanšu un kapitāla tirgus komisijai par iespējamiem pasākumiem un to īstenošanas termiņus, ar kuriem tiks nodrošināts, ka iestāde vai finanšu sabiedrība atbilst šā likuma 60.2 vai 61. pantam un kopējo kapitāla rezervju prasībai, ja būtisks šķērslis noregulējamībai radies šādu apstākļu dēļ:

1) iestāde vai finanšu sabiedrība atbilst kopējo kapitāla rezervju prasībai, ja tā papildus tiek Kredītiestāžu likuma 101.16 panta minētajām prasībām, bet tā neatbilst kopējo kapitāla rezervju prasībai, ja tā tiek apsvērta papildus šā likuma 60. un 60.1 pantā minētajām prasībām, kad tās aprēķinātas saskaņā ar šā likuma 59.panta otrās daļas 1. punktu; vai

2) iestāde vai finanšu sabiedrība neatbilst Regulas (ES) Nr. 575/2013 92.a un 494. pantā minētajām prasībām vai šā likuma 60. un 60.1 pantā minētajām prasībām.

(5) Nosakot īstenošanas termiņus pasākumiem, kas uzsākti saskaņā šā panta ceturto daļu, ņem vērā, kādi ir būtiskā šķēršļa iemesli.

(6) Finanšu un kapitāla tirgus komisija novērtē, vai ar pasākumiem, kas ierosināti saskaņā ar šā panta ceturto daļu, ir iespējams efektīvi pārvarēt vai novērst konstatēto būtisko šķērsli.

(7) Ja Finanšu un kapitāla tirgus komisija konstatē, ka ar iestādes vai finanšu sabiedrības uzsāktajiem pasākumiem konstatētos šķēršļus nav iespējams novērst, tā pieprasa iestādei vai finanšu sabiedrībai mēneša laikā veikt alternatīvus pasākumus. Nosakot alternatīvus pasākumus, Finanšu un kapitāla tirgus komisija norāda, kāpēc noregulējamības šķēršļus nav iespējams novērst ar iestādes vai finanšu sabiedrības uzsāktajiem pasākumiem un kāpēc ierosinātie alternatīvie pasākumi ir samērīgi. Finanšu un kapitāla tirgus komisija ņem vērā arī iespējamos draudus, ko minētie noregulējamības šķēršļi rada to finanšu stabilitātei, un pasākumu ietekmi uz iestādes vai finanšu sabiedrības darbību un stabilitāti.

(8) Šā panta septītajā daļā minēto alternatīvo pasākumu ietvaros, Finanšu un kapitāla tirgus komisija ir tiesīga veikt vienu vai vairākus šādus pasākumus:

1) pieprasīt, lai iestāde vai finanšu sabiedrība pārskata grupas iekšējos finansēšanas mehānismus vai izskata to neesamību, vai sagatavo pakalpojumu līgumus, lai nodrošinātu kritiski svarīgo funkciju izpildi;

2) pieprasīt, lai iestāde un finanšu sabiedrība ierobežo tās riska darījumu maksimālo apmēru;

3) pieprasīt specifisku vai regulāru papildu informāciju noregulējuma mērķiem;

4) pieprasīt, lai iestāde vai finanšu sabiedrība atsavina konkrētus aktīvus;

5) pieprasīt, lai iestāde vai finanšu sabiedrība ierobežo vai izbeidz konkrētas sāktās un plānotās darbības;

6) pieprasīt, lai iestāde vai finanšu sabiedrība ierobežo vai novērš jaunu vai esošu darbības jomu attīstību vai jaunu vai esošu produktu pārdošanu;

7) pieprasīt, lai tiek veiktas izmaiņas iestādes vai finanšu sabiedrības vai grupas sabiedrības, kurās iestādei un finanšu sabiedrībai vai grupas sabiedrībai ir līdzdalība, juridiskajā formā vai organizatoriskajā struktūrā, tādējādi nodrošinot, ka kritiski svarīgās funkcijas var juridiski un organizatoriski nodalīt no citām funkcijām, piemērojot noregulējuma instrumentus;

8) pieprasīt, lai iestāde vai finanšu sabiedrība vai mātes sabiedrība izveido dalībvalsts mātes finanšu pārvaldītājsabiedrību vai Eiropas Savienības mātes finanšu pārvaldītājsabiedrību;

9) pieprasīt iestādei vai finanšu sabiedrībai iesniegt plānu, kura mērķis ir atjaunot atbilstību šā likuma 60.2 vai 61.pantā minētajām prasībām, kas izteiktas kā procentuālā daļa no kopējās riska darījumu vērtības, kura aprēķināta saskaņā ar Regulas (ES) Nr. 575/2013 92. panta 3. punktu, un attiecīgā gadījumā kopējo kapitāla rezervju prasībai, un šā likuma 60.2 vai 61.pantā minētajām prasībām, kas izteiktas kā procentuālā daļa no kopējā riska darījumu apmēra, kā noteikts Regulas (ES) Nr. 575/2013 429. un 429.a pantā;

10) pieprasīt iestādei vai finanšu sabiedrībai emitēt atbilstīgās saistības, lai nodrošinātu šā likuma 60. 2 panta vai 61. panta prasību izpildi;

11) pieprasīt iestādei vai finanšu sabiedrībai veikt citus pasākumus, lai atbilstu minimālajai pašu kapitāla un atbilstīgo saistību prasībai saskaņā ar šā likuma 60.2 pantu vai 61. pantu, tostarp jo īpaši censties uzsākt atkārtotas sarunas par jebkādām atbilstīgajām saistībām, pirmā līmeņa papildu kapitāla instrumentiem vai otrā līmeņa kapitāla instrumentiem, ko tā emitējusi, lai nodrošinātu, ka ikviens noregulējuma iestādes lēmums norakstīt vai konvertēt minētās saistības vai instrumentu tiktu realizēts saskaņā ar tās jurisdikcijas tiesību aktiem, kas attiecas uz minētajām saistībām vai instrumentu;

12) lai nodrošinātu pastāvīgu atbilstību šā likuma 60.2 vai 61. pantam, pieprasīt minētajai iestādei un finanšu sabiedrībai mainīt termiņa profilu pašu kapitāla instrumentiem pēc tam, kad ir saņemta uzraudzības iestādes piekrišana un atbilstīgajām saistībām, kas minētas šā likuma 59.1 pantā un 61. panta sestās daļas 1. punktā.

11) ja iestāde vai finanšu sabiedrība ir jauktas darbības pārvaldītājsabiedrības meitas sabiedrība, — pieprasīt, lai attiecīgā jauktas darbības pārvaldītājsabiedrība izveido atsevišķu finanšu pārvaldītājsabiedrību, kas kontrolētu iestādi, ja tas ir nepieciešams, sekmētu iestādes vai finanšu sabiedrības noregulējumu un novērstu to, ka noregulējuma instrumentu un tiesību piemērošana negatīvi ietekmē grupas daļu, kura nav tieši saistīta ar finanšu pakalpojumu sniegšanu.

(9) Pirms šā panta ceturtajā daļā noteikto pasākumu īstenošanas Finanšu un kapitāla tirgus komisija, ja nepieciešams, kopā ar Latvijas Banku pienācīgi apsver minēto pasākumu iespējamo ietekmi uz konkrēto iestādi vai finanšu sabiedrību, finanšu pakalpojumu iekšējo tirgu, finanšu stabilitāti citās dalībvalstīs — katrā atsevišķi un kopumā.

(10) Iestāde vai finanšu sabiedrība viena mēneša laikā pēc šā panta ceturtajā daļā noteikto pasākumu īstenošanas ir pienākums iesniegt Finanšu un kapitāla tirgus komisijai attiecīgā pasākuma izpildes plānu.”.

11. Izteikt 21. pantu šādā redakcijā:

“**21. pants.** (1) Latvijas Republikā reģistrētas Eiropas Savienības mātes sabiedrības grupas noregulējuma novērtējumu noregulējuma kolēģijā veic Finanšu un kapitāla tirgus komisija kopā ar meitas sabiedrību noregulējuma iestādēm pēc apspriešanās ar uzraugu kolēģiju un noregulējuma iestādēm to dalībvalstu teritorijās, kurās atrodas nozīmīgas filiāles, lai pieņemtu saskaņotu lēmumu par šā likuma 20. panta astotajā daļā noteikto pasākumu piemērošanu attiecībā uz visām iestādēm un finanšu sabiedrībām un to meitas sabiedrībām, kas ietilpst grupā.

(2) Finanšu un kapitāla tirgus komisija, sadarbojoties ar Eiropas Banku iestādi, sagatavo un iesniedz ziņojumu Latvijas Republikā reģistrētai Eiropas Savienības mātes sabiedrībai, meitas sabiedrību noregulējuma iestādēm, kuras nodod to savā kontrolē esošajām meitas sabiedrībām, un noregulējuma iestādēm to dalībvalstu teritorijās, kurās atrodas nozīmīgas filiāles. Ziņojumā iekļauj informāciju par būtiskākajiem šķēršļiem noregulējuma instrumentu efektīvai piemērošanai un noregulējuma tiesību izmantošanai attiecībā uz grupu un arī attiecībā uz noregulējamām grupām, ja grupa sastāv no vairāk nekā vienas noregulējamās grupas, kā arī informāciju par ietekmi uz grupas darbības modeli un iesaka samērīgus un mērķtiecīgus pasākumus, kurus Finanšu un kapitāla tirgus komisija uzskata par nepieciešamiem vai piemērotiem minēto šķēršļu novēršanai

(3) Ja šķērslis grupas noregulējamībai ir saistīts ar 20. panta trešajā, ceturtajā un piektajā daļā minēto grupas iestādes vai finanšu sabiedrības situāciju, Finanšu un kapitāla tirgus komisija savu novērtējumu par minēto šķērsli paziņo Eiropas Savienības mātes sabiedrībai.

(4) Četru mēnešu laikā no ziņojuma saņemšanas dienas Latvijas Republikā reģistrēta Eiropas Savienības mātes sabiedrība var iesniegt apsvērumus Finanšu un kapitāla tirgus komisijai un informēt to par iespējamiem pasākumiem ziņojumā norādīto šķēršļu novēršanai.

(5) Ja ziņojumā norādītie šķēršļi ir saistīti ar šā likuma 20. panta trešajā, ceturtajā un piektajā daļā minētas grupas iestādes vai finanšu sabiedrības situāciju, Eiropas Savienības mātes sabiedrība divu nedēļu laikā no dienas, kad saņemts paziņojums, kas sniegts saskaņā ar šā panta ceturto daļu, ierosina grupas līmeņa noregulējuma iestādei iespējamos pasākumus un to īstenošanas termiņus, ar kuriem nodrošina, ka grupas iestāde vai finanšu sabiedrība atbilst šā likuma 60.2 vai 61. pantā minētajām prasībām, kas izteiktas kā kopējās riska darījumu vērtības procentuālā daļa, kura aprēķināta saskaņā ar Regulas (ES) Nr. 575/2013 92. panta 3. punktu, un attiecīgā gadījumā kopējai kapitāla rezervju prasībai, un šā likuma 60. 2 vai 61. pantā minētajām prasībām, kas izteiktas kā procentuālā daļa no kopējā riska darījumu apmēra, kā noteikts Regulas (ES) Nr. 575/2013 429. un 429.a pantā.

(6) Nosakot īstenošanas termiņus šeit minētajiem pasākumiem, ņem vērā, kādi ir būtiskā šķēršļa iemesli. Finanšu un kapitāla tirgus komisija novērtē, vai ar minētajiem pasākumiem ir iespējams efektīvi pārvarēt vai novērst būtisko šķērsli.

(7) Finanšu un kapitāla tirgus komisija informē Eiropas Banku iestādi, meitas sabiedrību noregulējuma iestādes un noregulējuma iestādes to dalībvalstu teritorijās, kurās atrodas nozīmīgas filiāles, par visiem Latvijas Republikā reģistrētas dalībvalsts mātes sabiedrības ierosinātajiem pasākumiem. Finanšu un kapitāla tirgus komisija un meitas sabiedrību noregulējuma iestādes pēc apspriešanās ar uzraudzības institūcijām un noregulējuma iestādēm to dalībvalstu teritorijās, kurās atrodas nozīmīgas filiāles, noregulējuma kolēģijā pieņem saskaņotu lēmumu par būtisko šķēršļu konstatēšanu un izvērtējumu par Latvijas Republikā reģistrētas Eiropas Savienības mātes sabiedrības ierosināto pasākumu un noregulējuma iestāžu pieprasītajiem pasākumiem šķēršļu samazināšanai vai novēršanai, ņemot vērā šo pasākumu potenciālo ietekmi visās dalībvalstīs, kurās grupa darbojas.

(8) Saskaņoto lēmumu pieņem četru mēnešu laikā no šā panta septītajā daļā minētā ziņojuma iesniegšanas dienas. Ja Eiropas Savienības mātes sabiedrība nav iesniegusi nekādus apsvērumus, saskaņoto lēmumu pieņem viena mēneša laikā pēc tam, kad beidzies šā panta ceturtajā daļā minētais četru mēnešu termiņš. Finanšu un kapitāla tirgus komisija pieņemto lēmumu paziņo Latvijas Republikā reģistrētai Eiropas Savienības mātes sabiedrībai.

(9) Saskaņoto lēmumu par šķēršļiem noregulējamībai saistībā ar 20. panta ceturtajādaļā minēto situāciju pieņem divu nedēļu laikā pēc tam, kad Eiropas Savienības mātes sabiedrība ir iesniegusi savus apsvērumus saskaņā ar šā panta piekto daļu. Saskaņotajā lēmumā norāda tā pamatojumu, un to izklāsta dokumentā, ko Finanšu un kapitāla tirgus komisija iesniedz Eiropas Savienības mātes sabiedrībai.

(10) Finanšu un kapitāla tirgus komisija ir tiesīga iesniegt Eiropas Banku iestādei pieprasījumu palīdzēt Eiropas Savienības noregulējuma iestādēm pieņemt saskaņoto lēmumu saskaņā ar Regulas (ES) Nr. 1093/2010 31. panta otrās daļas ”c” apakšpunktu.

(11) Ja iesaistītās noregulējuma iestādes šā panta astotajā un devītajā daļā noteiktā termiņā nav pieņēmušas saskaņotu lēmumu, Finanšu un kapitāla tirgus komisija, ņemot vērā citu noregulējuma iestāžu viedokļus, pati pieņem lēmumu par šā likuma 20. panta astotajā daļā noteikto pasākumu veikšanu grupas līmenī. Pieņemto lēmumu Finanšu un kapitāla tirgus komisija paziņo Latvijas Republikā reģistrētai Eiropas Savienības mātes sabiedrībai.

(12) Ja šā panta astotajā vai devītajādaļā minētā termiņa beigās Finanšu un kapitāla tirgus komisija saskaņā ar Regulas (ES) Nr. 1093/2010 19. pantu ir vērsusies Eiropas Banku iestādē ar šā panta devītajā daļā minēto lūgumu, grupas līmeņa noregulējuma iestāde atliek lēmuma pieņemšanu un gaida Eiropas Banku iestādes lēmumu, un pieņem savu lēmumu saskaņā ar Eiropas Banku iestādes lēmumu. Šā panta astotajā un devītajā daļā minēto termiņu uzskata par samierināšanas termiņu Regulas (ES) Nr. 1093/2010 izpratnē. Eiropas Banku iestāde pieņem lēmumu viena mēneša laikā. Jautājumu nenodod Eiropas Banku iestādei pēc šā panta astotajā un devītajā daļā minētā attiecīgā termiņa beigām vai pēc saskaņota lēmuma pieņemšanas. Ja Eiropas Banku iestāde nepieņem lēmumu, piemēro grupas līmeņa noregulējuma iestādes lēmumu.

(13) Ja šā panta astotajā vai devītajā daļā noteiktajā termiņā nav pieņemts saskaņots lēmums, Finanšu un kapitāla tirgus komisija pati pieņem lēmumu par atbilstošiem pasākumiem, kas jāveic noregulējamās grupas līmenī saskaņā ar 20. panta astoto daļu.

(14) Šā panta pirmajā daļā minētais lēmums ir pilnībā pamatots, un tajā ņem vērā citu tās pašas noregulējamās grupas vienību noregulējuma iestāžu un grupas līmeņa noregulējuma iestādes viedokļus un iebildumus. Finanšu un kapitāla tirgus komisija lēmumu nosūta noregulējamai vienībai.

(15) Ja šā panta astotajā un devītajā daļā minētā termiņa beigās Finanšu un kapitāla tirgus komisija saskaņā ar Regulas (ES) Nr. 1093/2010 19. pantu ir vērsusies Eiropas Banku iestādē ar šā panta 18. daļā minēto lūgumu, Finanšu un kapitāla tirgus komisija atliek lēmuma pieņemšanu un gaida Eiropas Banku iestādes lēmumu un pieņem savu lēmumu saskaņā ar Eiropas Banku iestādes lēmumu. Šā panta astotajā un devītajā daļā minēto termiņu uzskata par samierināšanas termiņu Regulas (ES) Nr. 1093/2010 izpratnē. Eiropas Banku iestāde pieņem lēmumu viena mēneša laikā. Jautājumu nenodod Eiropas Banku iestādei pēc šā panta astotajā un devītajā daļā minētā termiņa beigām vai pēc saskaņota lēmuma pieņemšanas. Ja Eiropas Banku iestāde nepieņem lēmumu, piemēro Finanšu un kapitāla tirgus komisijas pieņemto lēmumu.

(16) Ja kāda no iesaistītajām noregulējuma iestādēm saskaņota lēmuma pieņemšanas termiņā ir vērsusies Eiropas Banku iestādē ar lūgumu sniegt atbalstu saskaņota lēmuma pieņemšanā atbilstoši Regulas Nr. 1093/2010 19. pantam, Finanšu un kapitāla tirgus komisija atliek lēmuma pieņemšanu un īsteno pasākumus saskaņā ar Eiropas Banku iestādes lēmumu. Ja Eiropas Banku iestāde nepieņem lēmumu viena mēneša laikā, piemēro Finanšu un kapitāla tirgus komisijas lēmumu.

(17) Ja saskaņotais lēmums nav pieņemts, meitas sabiedrību noregulējuma iestādes var noteikt atbilstošus pasākumus noregulējuma šķēršļu novēršanai attiecībā uz to jurisdikcijas meitas sabiedrībām, ja vien Finanšu un kapitāla tirgus komisija vai cita iesaistītā noregulējuma iestāde nav vērsusies Eiropas Banku iestādē ar lūgumu sniegt atbalstu saskaņā ar Regulas Nr. 1093/2010 19. pantu.

(18) Finanšu un kapitāla tirgus komisija saskaņota lēmuma pieņemšanas termiņā ir tiesīga vērsties Eiropas Banku iestādē ar lūgumu sniegt atbalstu atbilstoši šā panta astotajā daļā noteiktajam saskaņota lēmuma pieņemšanā par šā likuma 20. panta astotajā daļā minētajiem pasākumiem saskaņā ar Regulas Nr. 1093/2010 19. pantu un Regulas Nr. 1093/2010 31. panta "c" punktu.”.

12. 22. pantā:

aizstāt pirmajā daļā vārdu “ceturtās” ar vārdu “astotās”;

izteikt trešo daļu šādā redakcijā:

“(3) Ja saskaņots lēmums nav pieņemts, Finanšu un kapitāla tirgus komisija pati pieņem lēmumu par pasākumiem, kas meitas sabiedrībām jāveic individuāli saskaņā ar šā likuma 20. panta astoto daļu. Minētajā lēmumā Finanšu un kapitāla tirgus komisija ņem vērā citu noregulējuma iestāžu viedokļus un iebildumus. Finanšu un kapitāla tirgus komisija paziņo savu lēmumu Latvijas Republikā reģistrētajai meitas sabiedrībai un tās pašas noregulējamās grupas noregulējamai vienībai, minētās noregulējamās vienības noregulējuma iestādei un, ja tā ir cita iestāde, grupas līmeņa noregulējuma iestādei.”;

izteikt ceturto daļu šādā redakcijā:

“(4) Ja šā likuma 21. panta astotajā un devītajā daļā minētā termiņa beigās kāda no iesaistītajām noregulējuma iestādēm saskaņā ar Regulas (ES) Nr. 1093/2010 19. pantu ir vērsusies pie Eiropas Banku iestādes ar lūgumu sniegt atbalstu, Finanšu un kapitāla tirgus komisija atliek lēmuma pieņemšanu un gaida jebkādu Eiropas Banku iestādes lēmumu, ko tā var pieņemt saskaņā ar minētās regulas 19. panta 3. punktu, un pieņem savu lēmumu saskaņā ar Eiropas Banku iestādes lēmumu. Šā likuma 21. panta astotajā un devītajā daļā minēto attiecīgo laikposmu uzskata par samierināšanas laikposmu Regulas (ES) Nr. 1093/2010 nozīmē. Ja Eiropas Banku iestāde nepieņem lēmumu mēneša laikā, Finanšu un kapitāla tirgus komisija piemēro savu lēmumu.”;

aizstāt piektajā daļā vārdu “ceturtās” ar “astotās”.

13. Papildināt 23.5 pantu aiz vārdiem “pieņemtajā lēmumā”, “valdes lēmumā” un “prasības par” ar vārdiem “noteikto par minimālo pašu kapitāla un atbilstīgo saistību prasību vai”.

14. Papildināt likumu ar 23.6 pantu šādā redakcijā:

“**23.6 pants.** Finanšu un kapitāla tirgus komisija, izmantojot šā likuma 60. panta 16. daļā paredzētās tiesības attiecībā uz noregulējamām vienībām nosūta vienotajai noregulējuma valdei pieprasījumu, kas izvērtēts atbilstoši šajā likumā noteiktajām prasībām.”.

15. Aizstāt 26. panta pirmajā un otrajā daļā vārdus “mātes iestādes” ar vārdiem “mātes sabiedrības”.

16. 33. pantā:

izteikt ievaddaļu šādā redakcijā:

“ (1) Ja iestāde pārkāpj vai tuvākajā laikā varētu pārkāpt Kredītiestāžu likumu vai Finanšu instrumentu tirgus likumu, vai Finanšu un kapitāla tirgus komisijas normatīvos noteikumus vai tieši piemērojamos Eiropas Savienības tiesību aktus – cita starpā tādēļ, ka strauji pasliktinās iestādes finanšu stāvoklis, tostarp pasliktinās likviditātes rādītāji, pieaug piesaistīto līdzekļu, ienākumos nenesošo aizdevumu vai riska darījumu koncentrācijas līmenis, kas var būtiski ietekmēt iestādes darbību, kas var ietvert arī iestādei saistošās pašu kapitāla prasības saskaņā ar Regulas Nr. 575/2013 92. panta 1. punktā un papildu pašu kapitāla prasību saskaņā ar Kredītiestāžu likuma 101.3 panta 4.4 daļas 1. punktā noteikto, Finanšu un kapitāla tirgus komisijai, neskarot citos normatīvajos aktos tai noteiktajās tiesības piemērot uzraudzības pasākumus, ir tiesības, nosakot termiņu pasākuma izpildei, piemērot šādus agrīnās intervences pasākumus:”;

aizstāt pirmās daļas 4. punktā vārdus “valdes, padomes vai augstākās vadības” ar vārdiem “valdes un padomes”;

papildināt pirmās daļas 7. punktu aiz vārda “iestādes” ar vārdiem “pārvaldes vai”.

17. 39.pantā:

papildināt pirmās daļas 2. punktu aiz vārda “instrumentu” ar vārdiem “un atbilstīgo saistību”;

papildināt ceturto daļu ar teikumu šādā redakcijā:

“Minētajiem pasākumiem ir piesardzības un pagaidu raksturs, un tie ir samērīgi, lai novērstu nopietnu traucējumu sekas, un netiek izmantoti, lai kompensētu zaudējumus, kas iestādei radušies vai varētu rasties tuvākajā laikā.”;

papildināt ar 4.1 daļu šādā redakcijā:

“(41) Šā panta trešās daļas 4. punkta "c" apakšpunktā minēto valsts atbalstu piešķir tikai tādā apmērā, kāds nepieciešams, lai atjaunotu iestādes kapitālu pēc Eiropas Savienības vai vienotā uzraudzības mehānisma spriedzes testos, aktīvu kvalitātes pārbaudēs vai līdzvērtīgās Eiropas Centrālās bankas, Eiropas Banku iestādes vai valsts iestādes veiktās pārbaudēs konstatētā kapitāla iztrūkuma.”.

18. Papildināt likumu ar 39.1 un 39.2 pantu šādā redakcijā:

“**39.1 pants.** Finanšu un kapitāla tirgus komisija var veikt noregulējuma darbību attiecībā uz centrālo iestādi un visām tai pastāvīgi radniecīgajām iestādēm, kas pieder pie tās pašas noregulējamās grupas, ja minētā noregulējamā grupa atbilst 39. panta pirmās daļas nosacījumiem.

**39.2 pants.** Ja iestāde vai finanšu sabiedrība atbilst 39. panta pirmās daļas 1. un 2. punkta noteikumiem, bet noregulējuma darbība saskaņā ar 39. panta pirmās daļas 3. punktu nebūtu sabiedrības interesēs, iestādi vai finanšu sabiedrību likvidē Kredītiestāžu likumā noteiktajā kārtībā.”.

19. Izteikt 40. pantu šādā redakcijā:

“**40. pants**. (1) Finanšu un kapitāla tirgus komisija var veikt noregulējuma darbību attiecībā uz finanšu iestādi, kas minēta šā likuma 2. panta otrās daļas 2.punktā, ja attiecībā gan uz šo finanšu iestādi, gan uz mātes sabiedrību, uz kuru attiecas konsolidētā uzraudzība, ir izpildīti šā likuma 39. panta pirmās daļas nosacījumi.

(2) Finanšu un kapitāla tirgus komisija var veikt noregulējuma darbību attiecībā uz finanšu sabiedrību, kas minēta šā likuma 2. panta otrās daļas 3. un 4. punktā, ja tā atbilst šā likuma 39. panta pirmās daļas noregulējuma darbības veikšanas nosacījumiem.

(3) Ja finanšu pārvaldītājsabiedrībai ir līdzdalība jauktas darbības pārvaldītājsabiedrības meitas sabiedrībā, kuras noregulējuma plānā paredzēts, ka jauktas darbības pārvaldītājsabiedrība ir noteikta par noregulējamu vienību, tad grupas noregulējumu veic attiecībā uz finanšu pārvaldītājsabiedrību, nevis attiecībā uz jauktas darbības pārvaldītājsabiedrību.

(4) Ja šā likuma 2. panta otrās daļas 3. un 4. punktā minētā finanšu sabiedrība neatbilst noregulējuma darbības veikšanas nosacījumiem, Finanšu un kapitāla tirgus komisija ir tiesīga veikt noregulējuma darbību attiecībā uz minēto sabiedrību, ja ir izpildīti visi turpmāk minētie nosacījumi:

1) finanšu sabiedrība ir noregulējamā vienība;

2) finanšu sabiedrības viena vai vairākas meitas sabiedrības, kas ir iestādes, bet nav noregulējamās vienības, atbilst noregulējuma darbības veikšanas nosacījumiem;

3) tās vienas vai vairākas meitas sabiedrības aktīvi un saistības ir tādas, ka šo meitas sabiedrību iespējamā maksātnespēja apdraud visu noregulējamo grupu kopumā, un noregulējuma darbība attiecībā uz finanšu sabiedrību ir nepieciešama, lai noregulētu meitas sabiedrības, kas ir iestādes vai visu noregulējamo grupu kopumā.”.

20. Papildināt likumu ar 40.1 pantu šādā redakcijā:

“**40.1** **pants**. (1)  Finanšu un kapitāla tirgus komisija var apturēt jebkuras maksājuma vai piegādes saistības, ievērojot jebkuru līgumu, kura puse ir iestāde vai finanšu sabiedrība, ja ir izpildīti visi turpmāk minētie nosacījumi:

1) saskaņā ar 39. panta pirmās daļas 1. punktu ir konstatēts, ka attiecīgai iestādei vai finanšu sabiedrībai ir finanšu grūtības vai, iespējams, tā nonāks finanšu grūtībās;

2) nav 39. panta pirmās daļas 2. punktā minētu tūlīt pieejamu privātā sektora pasākumu, ar kuriem tiktu novērsta iestādes vai vienības maksātnespēja;

3) apturēšanas pilnvaru īstenošana ir vajadzīga, lai nepieļautu iestādes vai vienības finanšu stāvokļa turpmāku pasliktināšanos; un

4) apturēšanas pilnvaru īstenošana ir nepieciešama, lai vai nu:

a) izdarītu 39. panta pirmās daļas 3. punktā paredzēto konstatējumu; vai arī

b) izvēlētos atbilstīgas noregulējuma darbības vai nodrošinātu viena vai vairāku noregulējuma instrumentu efektīvu piemērošanu.

(2)   Šā panta pirmajā daļā minētās tiesības nepiemēro maksājuma un piegādes saistībām pret:

1) sistēmām un sistēmu operatoriem, kas noteikti likumā "Par norēķinu galīgumu maksājumu un finanšu instrumentu norēķinu sistēmās";

2) Eiropas Savienībā autorizētiem centrālajiem darījumu partneriem, ievērojot Regulas (ES) Nr. 648/2012 14. pantu, un ārvalstu centrālajiem darījumu partneriem, kurus Eiropas Vērtspapīru un tirgus iestāde atzinusi, ievērojot minētās regulas 25. pantu;

3) centrālajām bankām.

(3) Finanšu un kapitāla tirgus komisija nosaka šā panta pirmajā daļā minēto pilnvaru darbības jomu, ņemot vērā katra konkrētā gadījuma apstākļus. Finanšu un kapitāla tirgus komisija rūpīgi izvērtē, cik piemēroti ir paplašināt apturēšanu, lai piemērotu to arī atbilstīgajiem noguldījumiem saskaņā ar Noguldījumu garantiju likuma 1. panta pirmās daļas 2. punktā noteikto un, jo īpaši fizisko personu un mikrouzņēmumu, mazo un vidējo uzņēmumu segtajiem noguldījumiem.

(4)  Ja šā panta pirmajā daļā minētās pilnvaras apturēt maksājuma vai piegādes saistības tiek īstenotas attiecībā uz segtajiem noguldījumiem, Finanšu un kapitāla tirgus komisija nodrošina, ka noguldītājiem ir piekļuve pienācīgai summai dienā no minētajiem noguldījumiem.

(5)  Apturēšanas termiņš atbilstoši šā panta pirmajai daļai ir pēc iespējas īsāks un nepārsniedz minimālo termiņu, kuru Finanšu un kapitāla tirgus komisija uzskata par nepieciešamu šā panta pirmās daļas 3. un 4. punktā norādītajos nolūkos, un tas nav ilgāks par termiņu no brīža, kad, ievērojot šā panta devīto daļu, tiek publicēts paziņojums par apturēšanu, līdz nākamās darba dienas pusnaktij.

(6)   Īstenojot šā panta pirmajā daļā minētās tiesības, Finanšu un kapitāla tirgus komisija ņem vērā minēto tiesību īstenošanas iespējamo ietekmi uz finanšu tirgus pienācīgu darbību, kā arī uzraudzības un tiesu iestāžu tiesības, lai aizsargātu kreditoru tiesības un vienlīdzīgu attieksmi pret kreditoriem parastajā maksātnespējas procesā. Finanšu un kapitāla tirgus komisija jo īpaši ņem vērā maksātnespējas procedūras iespējamu piemērošanu iestādei vai finanšu sabiedrībai 39. panta pirmās daļas 3. punktā minētā konstatējuma rezultātā un veic pasākumus, kurus tās uzskata par piemērotiem, lai nodrošinātu pienācīgu koordināciju ar administratīvajām vai tiesu iestādēm.

(7)   Ja maksājuma vai piegādes saistības saskaņā ar līgumu ir apturētas atbilstoši šā panta pirmajai daļai, jebkura darījuma partnera maksājuma vai piegādes saistības atbilstoši minētajam līgumam aptur uz tādu pašu termiņu.

(8)   Maksājuma vai piegādes saistības, kuru izpildes termiņš būtu iestājies apturēšanas termiņā, izpilda nekavējoties pēc apturēšanas termiņa beigām.

(9) Finanšu un kapitāla tirgus komisija pirms tiek pieņemts noregulējuma lēmums nekavējoties informē iestādi un 104. panta pirmās daļas 1., 2., 3., 4. un 5. punktā minētās institūcijas, ka tiek īstenotas šā panta pirmajā daļā minētās tiesības pēc tam, kad ir konstatēts, ka iestāde kļūst vai, iespējams, kļūs maksātnespējīga saskaņā ar 39. panta pirmās daļas 1. punktu..

(10) Finanšu un kapitāla tirgus komisija, izmantojot 104. panta otrajā daļā minētos līdzekļus, publicē vai nodrošina, ka tiek publicēts rīkojums vai akts, ar kuru aptur saistības saskaņā ar šo pantu, un apturēšanas nosacījumi un termiņš.

(11)   Šis pants neskar tiesību aktos ietvertos noteikumus, ar ko piešķir tiesības apturēt iestāžu vai finanšu sabiedrību maksājuma vai piegādes saistības, pirms tiek konstatēts, ka minētās iestādes vai finanšu sabiedrības kļūst vai, iespējams, kļūs maksātnespējīgas saskaņā ar 39. panta pirmās daļas 1. punktu, vai apturēt iestādes vai finanšu sabiedrību maksājuma vai piegādes saistības, kuras jāizbeidz saskaņā ar parasto maksātnespējas procedūru, un kas pārsniedz šajā pantā paredzēto piemērošanas jomu un ilgumu. Šajā pantā paredzētie nosacījumi neskar nosacījumus, kas ir saistīti ar šādām pilnvarām apturēt maksājuma vai piegādes saistības.

(12)  Kad Finanšu un kapitāla tirgus komisija īsteno pilnvaras apturēt maksājuma vai piegādes saistības attiecībā uz iestādi vai finanšu sabiedrību, ievērojot šā panta pirmo daļu, Finanšu un kapitāla tirgus komisija uz apturēšanas termiņu var arī īstenot pilnvaras:

1) ierobežot minētās iestādes vai finanšu sabiedrības nodrošinātos kreditorus nodrošinājuma tiesību īstenošanā saistībā ar jebkuriem minētās iestādes vai finanšu sabiedrības aktīviem uz tādu pašu laikposmu, un šādā gadījumā piemēro 92. panta otro un trešo daļu; un

2) apturēt jebkuras ar minēto iestādi vai finanšu sabiedrību noslēgta līguma puses izbeigšanas tiesības uz tādu pašu laikposmu, un šādā gadījumā piemēro 93. panta otro – astoto daļu.

(13)   Ja Finanšu un kapitāla tirgus komisija pēc tam, kad ir konstatēts, ka iestāde vai finanšu sabiedrība kļūst vai, iespējams, kļūs maksātnespējīga saskaņā ar 39. panta pirmās daļas 1. punktu, ir īstenojusi tiesības apturēt maksājuma vai piegādes saistības šā panta pirmajā vai vienpadsmitajā daļā minētajos apstākļos, un ja pēc tam ir veikta noregulējuma darbība attiecībā uz minēto iestādi vai finanšu sabiedrību, Finanšu un kapitāla tirgus komisija attiecībā uz minēto iestādi vai finanšu sabiedrību neīsteno 91. panta pirmajā daļā, 92. panta pirmajā daļā vai 93. panta pirmajā daļā noteiktās tiesības.”.

21. 41. pantā:

papildināt pirmās daļas 2. punktu ar vārdiem “saskaņā ar Kredītiestāžu likumā noteikto kreditoru apmierināšanas kārtu, izņemot gadījumus, kad šajā likumā noteikts citādi”;

aizstāt pirmās daļas 3. un 4. punktā vārdus “valde, padome un augstākā vadība” ar vārdiem “valde un padome”.

22. Aizstāt 42. panta ceturtajā daļā vārdus “valdes, padomes un iestādes augstākās vadības” ar vārdiem “valdes un padomes”.

23. Papildināt 43.panta 2.1 daļu aiz vārda “instrumentiem” ar vārdiem “un atbilstīgajām saistībām”.

24. 45. pantā:

aizstāt pirmajā daļā vārdus “norakstīšanas, vai konvertēšanas tiesību īstenošanas” ar vārdiem “un atbilstīgo saistību norakstīšanas vai konvertēšanas tiesību īstenošanas saskaņā ar šā likuma 77. pantā noteiktajām prasībām”;

papildināt trešajā daļā aiz vārdiem “kapitāla instrumenti” (attiecīgā locījumā) ar vārdiem “un atbilstīgās saistības” (attiecīgā locījumā);

aizstāt trešajā daļā vārdus “atbilstīgo saistību” ar vārdiem “iekšēji rekapitalizējmo saistību”;

papildināt trešās daļas 7. punktu aiz vārda “instrumentus” ar vārdiem “un atbilstīgās saistības.”.

25. Papildināt 47.pantu aiz vārdiem “kapitāla instrumenti” (attiecīgā locījumā) ar vārdiem “un atbilstīgās saistības” (attiecīgā locījumā).

26. Izslēgt IX nodaļas nosaukumā vārdu “noregulējuma”.

27. 48. pantā:

papildināt ar 3.1 daļu šādā redakcijā:

“(31) Piemērojot uzņēmuma pārdošanas instrumentu, Finanšu un kapitāla tirgus komisija var īstenot nodošanas tiesības vairākas reizes, lai veiktu noregulējamās iestādes akciju vai citu īpašumtiesību instrumentu vai aktīvu, tiesību vai saistību papildu nodošanu.”;

aizstāt ceturtajā daļā vārdus un pieturzīmi “Piemērojot uzņēmuma pārdošanas instrumentu,” ar vārdiem “Pēc uzņēmuma pārdošanas instrumentu piemērošanas”;

papildināt piekto daļu ar pirmo teikumu šādā redakcijā:

“(5) Finanšu un kapitāla tirgus komisija nodrošina pircēja saņemtā pieteikuma savlaicīgu izskatīšanu.”;

papildināt piektās daļas 1.un 2. punktā aiz vārdiem “perioda vai” ar skaitli un vārdiem “šīs daļas 4. punktā”;

izslēgt piektās daļas 4.punktā vārdus “un, ja pircējs tos neatsavina, piemērot sankcijas par būtiskas līdzdalības iegūšanas prasību pārkāpumiem”;

izteikt sesto daļu šādā redakcijā:

“(6) Pircējs var joprojām izmantot noregulējamās iestādes tiesības sniegt finanšu pakalpojumus citā dalībvalstī, kā arī izmantot dalības tiesības un piekļuvi noregulējamās iestādes maksājumu sistēmām, regulētam tirgus organizētājam, ieguldītāju aizsardzības sistēmām un noguldījumu garantiju sistēmām, ja pircējs atbilst dalības kritērijiem šādās sistēmās. Ja pircējs neatbilst dalības kritērijiem attiecīgajā maksājumu, tīrvērtes vai norēķinu sistēmā, regulētā tirgus organizētājā, ieguldītāju aizsardzības sistēmā vai noguldījumu garantiju sistēmā, Finanšu un kapitāla tirgus komisija ir tiesīga noteikt periodu, kas nepārsniedz 24 mēnešus, kurā pircējs var izmantot noregulējamās iestādes tiesības dalībai un piekļuvei minētajām sistēmām un kuru Finanšu un kapitāla tirgus komisija pēc pircēja pieprasījuma var pagarināt. Piekļuve minētajām sistēmām netiek liegta, pamatojoties uz to, ka pircējam nav kredītreitingu aģentūras reitinga vai nav nepieciešamā reitinga līmeņa.”.

28. 49. pantā:

papildināt ar 1.1 daļu šādā redakcijā:

“Portfeļos apvienotas tiesības, aktīvus un saistības var tirgot atsevišķi.”;

izteikt otro daļu šādā redakcijā:

“(2) Tādas ar noregulējamās iestādes pārdošanas darījumu saistītās informācijas publiskošanu, kuru iestādei ir pienākums atklāt sabiedrībai ievērojot Eiropas Parlamenta un Padomes 2014. gada 16. aprīļa regulas Nr. 596/2014 par tirgus ļaunprātīgu izmantošanu (tirgus ļaunprātības izmantošanas regula) un ar ko atceļ Eiropas Parlamenta un Padomes direktīvu 2003/6/EK un Komisijas direktīvas 2003/124/EK, 2003/125/EK un 2004/72/EK (Dokuments attiecas uz EEZ) 17. panta 1. punktu , var atlikt saskaņā ar minētās regulas 17. panta 4. vai 5. punktu.”;

aizstāt trešajā daļā vārdus “vai nestabilitātes būtiskai izplatībai finanšu tirgū vai prasību ievērošana varētu samazināt uzņēmuma pārdošanas instrumenta efektivitāti šo draudu pārvarēšanā” ar vārdiem “vai prasību ievērošana varētu samazināt uzņēmuma pārdošanas instrumenta efektivitāti šo draudu pārvarēšanā vai 38. panta pirmās daļas 2. punktā minētā noregulējuma mērķa sasniegšanā.”.

29. 50. pantā:

papildināt trešo daļu aiz vārda “piemērošana” ar vārdiem “53. panta pirmās daļas 2. punktā minētajam mērķim”;

papildināt devīto daļu aiz vārda “ja” ar vārdu “tā” un izslēgt vārdus “un būtiskas līdzdalības”;

izteikt desmito daļu šādā redakcijā:

“(10) Ja pagaidu iestāde neatbilst dalības kritērijiem attiecīgajā maksājumu sistēmā, regulētā tirgus organizētājā, ieguldītāju aizsardzības sistēmā vai noguldījumu garantiju sistēmā, Finanšu un kapitāla tirgus komisija ir tiesīga noteikt periodu, kas nepārsniedz 24 mēnešus, kurā pagaidu iestāde var izmantot noregulējamās iestādes tiesības dalībai un piekļuvei minētajām sistēmām un kuru Finanšu un kapitāla tirgus komisija pēc pagaidu iestādes pieprasījuma var pagarināt.”

aizstāt 50. panta trīspadsmitajā daļā vārdus “padome vai augstākā vadība nav atbildīga par šādiem akcionāriem vai personām, kurām pieder citi īpašumtiesību instrumenti, vai kreditoriem” ar vārdiem “valde un padome nav atbildīga šādu akcionāru vai personu, kurām pieder citi īpašumtiesību instrumenti, vai kreditoru priekšā”.

30. 51. pantā:

aizstāt otrajā daļā vārdus “valde, padome vai augstākā vadība” ar vārdiem “valde un padome”;

izteikt piektās daļas otro teikumu šādā redakcijā:

“Finanšu un kapitāla tirgus komisija ir tiesīga minēto termiņu pagarināt vienu vai vairākās reizes par vienu gadu ar nosacījumu, ka šāds pagarinājums ir nepieciešams, lai atbalstītu šā panta trešās daļas 1., 2., 3. un 5. punktā minēto mērķu sasniegšanu vai nodrošinātu svarīgāko kredītiestāžu vai finanšu pakalpojumu nepārtrauktību.”

31. 52. pantā:

papildināt ar 5.1 un 5.2 daļu šādā redakcijā:

“(51) Ja tika piemērots pagaidu iestādes instruments, aktīvu pārvaldības sabiedrība pēc pagaidu iestādes instrumenta piemērošanas var no pagaidu iestādes pārņemt aktīvus, tiesības vai saistības.

(52) Finanšu un kapitāla tirgus komisija var īstenot nodošanas tiesības vairākas reizes, lai veiktu noregulējamās iestādes akciju vai citu īpašumtiesību instrumentu vai aktīvu, tiesību vai saistību papildu nodošanu.”;

aizstāt astotajā daļā vārdus “padome, valde un augstākā vadība nav atbildīga akcionāriem un personām, kurām pieder citi īpašumtiesību instrumenti, vai kreditoriem” ar vārdiem “valde un padome nav atbildīga akcionāru un personu, kurām pieder citi īpašumtiesību instrumenti, vai kreditoru priekšā”.

32. 53. pantā:

papildināt pirmās daļas 1. punktu ar vārdiem “un turpināt darbības, kurām tai ir izsniegta atļauja saskaņā ar minētajiem likumiem, kā arī atjaunotu tirgus dalībnieku un sabiedrības uzticēšanos iestādei vai finanšu sabiedrībai;”;

izteikt trešo daļu šādā redakcijā:

“(3) Ja šā panta otrajā daļā minētie nosacījumi nav izpildīti, Finanšu un kapitāla tirgus komisija var piemērot citus noregulējuma instrumentus un iekšējās rekapitālizācijas instrumentu šā panta pirmās daļas 2. punktā minētam mērķim”.

33. 54. pantā:

izteikt pirmās daļas 6. punktu šādā redakcijā:

“6) tādas saistības pret sistēmām vai sistēmu operatoriem, kas noteikti likumā "Par norēķinu galīgumu maksājumu un finanšu instrumentu norēķinu sistēmās" vai to dalībniekiem, kuru atlikušais termiņš ir mazāks par septiņām dienām un kuras rodas no dalības šādā sistēmā, vai pret Eiropas Savienībā autorizētiem centrālajiem darījumu partneriem, ievērojot Eiropas Parlamenta un Padomes 2012. gada 4. jūlija regulā (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (Dokuments attiecas uz EEZ) (turpmāk–Regula (ES) Nr. 648/2012) 14. pantu, un ārvalsts centrālajiem darījumu partneriem, kurus Eiropas Vērtspapīru un tirgu iestāde atzinusi, ievērojot minētās regulas 25. pantu;”;

papildināt pirmo daļu ar 11. punktu šādā redakcijā:

“11) saistības pret iestādēm, kas ietilpst vienā un tajā pašā noregulējamā grupā, bet kas pašas nav noregulējamās vienības, neatkarīgi no to termiņa, izņemot, ja minētās saistības ierindojas pēc parastām nenodrošinātām saistībām saskaņā ar attiecīgajiem tiesību aktiem, kuri reglamentē parasto maksātnespējas procedūru, gadījumos, kad ir piemērojams minētais izņēmums, Finanšu un kapitāla tirgus komisija, kā attiecīgās meitas sabiedrības, kas nav noregulējamā vienība, noregulējuma iestāde, novērtē, vai to posteņu summa, kas atbilst 61. panta sestajai daļai, ir pietiekama, lai atbalstītu atbilstošākās noregulējuma stratēģijas īstenošanu.”;

aizstāt trešajā daļā vārdus “saistības atbilst iekšējās rekapitalizācijas instrumenta piemērošanas nosacījumiem” ar vārdiem “iekšēji rekapitalizējamās saistības”;

aizstāt trešajā daļā vārdu “ceturtās” ar vārdu “astotās”.

34. Izteikt 55. pantu šādā redakcijā:

“**55. pants.** (1) Lai nodrošinātu noregulējuma stratēģijas efektīvu īstenošanu, Finanšu un kapitāla tirgus komisija rūpīgi izvērtē, vai saistības pret iestādēm vai finanšu sabiedrībām, kas ietilpst vienā un tajā pašā noregulējamā grupā, bet kas pašas nav noregulējamās vienības un kas nav izslēgtas no norakstīšanas vai konvertācijas tiesību piemērošanas saskaņā ar 54. panta pirmās daļas 11. punktu, būtu jāizslēdz vai daļēji jāizslēdz saskaņā ar 54. panta ceturtās daļas 1., 2., 3. un 4. punktu.

(2) Ja Finanšu un kapitāla tirgus komisija nolemj izslēgt vai daļēji izslēgt iekšēji rekapitalizējamās saistības vai iekšēji rekapitalizējamo saistību kategoriju saskaņā ar šā panta pirmo daļu, citām iekšēji rekapitalizējamām saistībām piemērojamu norakstīšanas vai konvertācijas līmeni var palielināt, lai ņemtu vērā šādas izslēgšanas, ar nosacījumu, ka, īstenojot citām iekšēji rekapitalizējamām saistībām piemērojamo norakstīšanas vai konvertācijas līmeni, tiek ievērots 41. panta pirmās daļas 6. punktā minētais princips.

(3)   Ja Finanšu un kapitāla tirgus komisija nolemj izslēgt vai daļēji izslēgt iekšēji rekapitalizējamās saistības vai iekšēji rekapitalizējamo saistību kategoriju saskaņā ar šo daļu un zaudējumi, ko segtu no šīm saistībām, nav pilnībā nodoti citiem kreditoriem, noregulējuma finansēšanas mehānisms var veikt iemaksu noregulējamajā iestādē, lai veiktu vienu vai abus turpmāk minētos pasākumus:

1) segtu visus zaudējumus, kurus iekšēji rekapitalizējamās saistības nav absorbējušas, un atjaunotu noregulējamās iestādes neto aktīvu vērtību līdz nullei saskaņā ar 67. panta pirmās daļas 1. punktu;

2) pirktu akcijas vai citus īpašumtiesību instrumentus, vai kapitāla instrumentus noregulējamā iestādē nolūkā rekapitalizēt iestādi saskaņā ar 67. panta pirmās daļas 2. punktu.”.

35. 56. pantā:

aizstāt pirmās daļas 1. punktā vārdu “atbilstīgo” ar vārdiem “iekšēji rekapitalizējamo”;

aizstāt pirmās daļas 1. un 2. punktā vārdus “saistību, kapitāla un rezervju kopsummas” ar vārdiem “kopējām saistībām, ieskaitot pašu kapitālu”;

aizstāt otrajā daļā vārdu “otrajā” ar vārdu “trešajā”.

36. Aizstāt 57. panta trešajā daļā vārdu “otrajā” ar vārdu “trešajā”.

37. Aizstāt 58.panta trešajā daļā vārdus “Pēc tam, kad ir pieņemts lēmums” ar vārdiem “Pirms lēmuma pieņemšanas”.

38. Papildināt likumu ar 58.1 pantu šādā redakcijā:

“**58.1 pants.** (1)   Atbilstīgo saistību, kuras atbilst visiem Regulas Nr. 575/2013 72.a pantā minētajiem nosacījumiem, izņemot attiecībā uz minētās regulas 72.a panta 1. punktu un 72.b panta 3., 4. un 5. punktu, pārdevējs šādas saistības pārdod privātam klientam, tikai tad, ja ir izpildīti visi turpmāk minētie nosacījumi:

1) pārdevējs ir veicis piemērotības pārbaudi saskaņā ar Finanšu instrumentu tirgus likuma 126.2 pantu;

2) pārdevējs, pamatojoties uz šā panta 1. punktā minēto pārbaudi, ir pārliecinājies, ka šādas atbilstīgās saistības ir piemērotas minētajam privātajam klientam;

3) pārdevējs piemērotību dokumentē saskaņā ar Finanšu instrumentu tirgus likuma 128. panta vienpadsmito, 11.1 un 11.2 daļu.

(2)  Ja šā panta pirmajā daļā izklāstītie nosacījumi ir izpildīti un minētā privātā klienta finanšu portfelis pirkuma brīdī nepārsniedz  500 000 *euro*, pārdevējs, pamatojoties uz informāciju, ko privātais klients sniedz saskaņā ar šā panta trešo daļu, nodrošina, ka iegādes laikā ir izpildīti abi šādi nosacījumi:

1) privātais klients neiegulda kopējo summu, kas pārsniedz 10 procentus no minētā klienta finanšu instrumentu portfeļa saistībām, kas minētas šā panta pirmajā daļā;

2) sākotnējo ieguldījumu apjoms, kas ieguldīts vienā vai vairākos saistību instrumentos, kuri minēti šī panta pirmajā daļā, ir vismaz 10 000 *euro*.

(3) Privātais klients pārdevējam sniedz patiesu informāciju par privātā klienta finanšu instrumentu portfeli, tostarp jebkādiem šā panta pirmajā daļā minētajiem ieguldījumiem saistībās.

(4) Šā panta otrās un trešās daļas noteikumiem atbilstošs privātā klienta finanšu instrumentu portfelis ietver skaidras naudas noguldījumus un finanšu instrumentus, bet tajā neietilpst nekādi finanšu instrumenti, kas kalpo kā nodrošinājums.”.

39. Izteikt 59. pantu šādā redakcijā:

“**59. pants.**  (1) Iestādes un finanšu sabiedrības pastāvīgi nodrošina minimālo pašu kapitāla un atbilstīgo saistību prasības izpildi, saskaņā ar šajā pantā, šā likuma 59.1, 60., 60.1, 60.2, 61., 62, 63., 63.1, 63.2, 63.3, 64. un 65. pantā noteikto.

(2) Minimālo pašu kapitāla un atbilstīgo saistību prasību aprēķina saskaņā ar šā likuma 60. pantu kā pašu kapitāla un atbilstīgo saistību summu un izsaka procentos no:

1) iestādes un finanšu sabiedrības kopējās riska darījumu vērtības, ko aprēķina saskaņā ar Regulas Nr. 575/2013 92. panta 3. punktu; un

2) iestādes un finanšu sabiedrības kopējās riska darījuma vērtības mēra, ko aprēķina saskaņā ar Regulas Nr. 575/2013 429. un 429.a pantu.

(3) Finanšu un kapitāla tirgus komisija atbrīvo hipotekāro kredītu iestādes, kuras tiek finansētas ar segtām obligācijām un kurām saskaņā ar Latvijas Republikas tiesību aktiem nav atļauts pieņemt noguldījumus, no minimālās pašu kapitāla un atbilstīgo saistību prasības, ja ir izpildīti visi turpmāk minētie nosacījumi:

1) minētās iestādes tiks likvidētas valsts maksātnespējas procedūrā vai cita veida procedūrā, kas minētajām iestādēm paredzēta un ko īsteno saskaņā ar šā likuma 48., 50. vai 52. pantu; un

2) šā panta trešās daļas 1. punktā minētās procedūras nodrošina, ka minēto iestāžu kreditori, tostarp attiecīgajā gadījumā segto obligāciju turētāji, sedz zaudējumus tādā veidā, kas atbilst noregulējuma mērķiem.

(4) Hipotekāro kredītu iestādes, kas atbrīvotas no minimālās pašu kapitāla un atbilstīgo saistību prasības, neietilpst 60.2 panta pirmajā daļā minētajā konsolidācijā.”

40. Papildināt likumu ar 59.1 pantu šādā redakcijā:

**59.1 pants.** (1) Saistības iekļauj noregulējamo vienību pašu kapitāla un atbilstīgo saistību summā tikai tad, ja tās atbilst Regulas Nr. 575/2013 72.a, 72.b pantā, izņemot 2. punkta "d" apakšpunktu, un 72.c pantā noteiktajam.

(2) Atkāpjoties no šā panta pirmās daļas, ja šajā likumā ir minētas Regulas Nr. 575/2013 92.a vai 92.b panta prasības, atbilstīgās saistības minēto pantu nolūkos ir atbilstīgās saistības, kā definēts minētās regulas 72.k pantā un noteikts saskaņā ar minētās regulas otrās daļas I sadaļas 5.a nodaļu.

(3) Saistības, kas izriet no parāda instrumentiem ar iegultiem atvasinātajiem instrumentiem, piemēram, strukturētām parādzīmēm, kuri atbilst šā panta pirmajā daļā minētajiem nosacījumiem, izņemot Regulas Nr. 575/2013 72.a panta 2. punkta l) apakšpunktu, iekļauj pašu kapitāla un atbilstīgo saistību summā tikai tad, ja ir izpildīts viens no turpmāk minētajiem nosacījumiem:

1) no parāda instrumenta izrietošu saistību pamatsumma ir fiksēta emisijas brīdī, tā ir fiksēta vai pieaug, un to neietekmē iegulta atvasināta instrumenta iezīme, un no parāda instrumenta, tostarp no iegulta atvasināta instrumenta, izrietošo saistību kopējo summu var vērtēt katru dienu ar atsauci uz aktīvu un likvīdu divvirzienu tirgu ekvivalentam instrumentam bez kredītriska saskaņā ar Regulas Nr. 575/2013 104. un 105. pantu; vai

2) parāda instrumentā ir ietverts līguma noteikums, ar ko precizē, ka prasījuma vērtība, emitenta maksātnespējas gadījumā un emitenta noregulējuma gadījumā, ir fiksēta vai pieaug un nepārsniedz sākotnēji samaksāto saistību summu.

(4) Uz šā panta trešajā daļā minētajiem parāda instrumentiem, tostarp to iegultajiem atvasinātajiem instrumentiem, neattiecas savstarpējo prasījumu ieskaita līgums, un uz šādu instrumentu vērtēšanu neattiecas šā likuma 70. panta trešā daļa.

(5) Šā panta trešajā daļā minētās saistības iekļauj pašu kapitāla un atbilstīgo saistību summā tikai attiecībā uz to saistību daļu, kas atbilst šā panta trešās daļas 1. punktā minētajai pamatsummai vai šā panta trešās daļas 2. punktā minētajai fiksētajai vai pieaugošajai summai.

(6) Ja meitas sabiedrība, kas veic uzņēmējdarbību Eiropas Savienībā, emitē saistības vienam no tā brīža akcionāriem, kas nav daļa no tās pašas noregulējamās grupas, un, ja minētā meitas sabiedrība ir daļa no tās pašas noregulējamās grupas kā noregulējamā vienība, minētās saistības iekļauj minētās noregulējamās vienības pašu kapitāla un atbilstīgo saistību summā ar noteikumu, ka ir izpildīti visi turpmāk minētie nosacījumi:

1) tās ir emitētas saskaņā ar šā likuma 61. panta sestās daļas 1. punktu;

2) minēto saistību norakstīšanas vai konvertācijas pilnvaru īstenošana saskaņā ar šā likuma 77., 78., 79 un 80. pantu neietekmē noregulējamās vienības kontroli pār meitas sabiedrību;

3) minētās saistības nepārsniedz summu, ko nosaka, atņemot:

a) saistību summu, kas emitēta noregulējamai vienībai un ko šī noregulējamā vienība ir nopirkusi vai nu tieši, vai netieši ar citu tās pašas noregulējamās grupas vienību starpniecību, un pašu kapitāla summa, ko emitē saskaņā ar 61. panta sestās daļas 2. punktu; no

b) summas, kas prasītas saskaņā ar 61. panta pirmo, otro, trešo, ceturto un piekto daļu.

(7) Neskarot šā likuma 60. panta četrpadsmitajā, piecpadsmitajā daļā vai 60.1 panta pirmās daļas 1. punktā minēto minimuma prasību, Finanšu un kapitāla tirgus komisija nodrošina, ka noregulējamās vienības, kas ir globāli sistēmiski nozīmīgas iestādes vai noregulējamās vienības, uz kurām attiecas šā likuma 60. panta četrpadsmitā, piecpadsmitā vai sešpadsmitā daļa, 60.2 panta minētās prasības daļu, kas ir 8 procenti no kopējām saistībām, ieskaitot pašu kapitālu, izpilda, izmantojot pašu kapitālu, subordinētus atbilstīgos instrumentus vai saistības, kas minētas šā panta sestajā daļā.

(8) Finanšu un kapitāla tirgus komisija var atļaut noregulējamām vienībām, kas ir globāli sistēmiski nozīmīgas iestādes vai noregulējamās vienības, uz kurām attiecas šā likuma 60. panta četrpadsmitā, piecpadsmitā vai sešpadsmitā daļa, 60.2 panta minētās prasības daļu līmeni, kas ir zemāks par 8 procentiem no kopējām saistībām, ieskaitot pašu kapitālu, bet augstāks par summu, kura iegūta, piemērojot formulu (1-(X1/X2)) x 8 procenti no kopējām saistībām, ieskaitot pašu kapitālu, izpildīt, izmantojot pašu kapitālu, subordinētus atbilstīgos instrumentus vai saistības, kas minētas šā panta sestajā daļā, ar noteikumu, ka ir izpildīti visi Regulas Nr. 575/2013 72.b panta 3. punktā minētie nosacījumi un ievērota iespējamās samazināšanas robežvērtība,:

1) X1 = 3,5 procenti no kopējās riska darījumu vērtības, kas aprēķināta saskaņā ar Regulas (ES) Nr. 575/2013 92. panta 3. punktu; un

2) X2 = summa, ko veido 18 procenti no kopējās riska darījumu vērtības, kas aprēķināta saskaņā ar Regulas Nr. 575/2013 92. panta 3. punktu, un kopējo kapitāla rezervju prasības summa.

(9) Ja noregulējamām vienībām, uz kurām attiecas šā likuma 60. panta četrpadsmitā un piecpadsmitā daļa, šā panta septītās un astotāsdaļas piemērošana rezultējas ar prasību, kas pārsniedz 27 procentus no kopējās riska darījumu vērtības, kas aprēķināta saskaņā ar Regulas Nr. 575/2013 92. panta 3. punktu, šā likuma 60.2 pantā minētās prasības daļu, kura jāizpilda, izmantojot pašu kapitālu, subordinētus atbilstīgos instrumentus vai saistības, kas minētas šā panta sestajā daļā, attiecīgajai noregulējamai vienībai Finanšu un kapitāla tirgus komisija ierobežo līdz summai, kas vienāda ar 27 procentiem no kopējās riska darījumu vērtības, ja ir novērtējusi, ka:

1) piekļuve noregulējuma finansēšanas mehānismam noregulējuma plānā netiek uzskatīta par iespēju noregulēt attiecīgo vienību; un

2) ja nav piemērojams šā panta devītās daļas 1. punkts, šā likuma 60.2 pantā minētā prasība ļauj minētajai noregulējamai vienībai izpildīt attiecīgi šā likuma 56. panta pirmajā daļā vai 57. panta trešajā daļā minētās prasības.

(10) Veicot šā panta devītajā daļā minēto novērtējumu, Finanšu un kapitāla tirgus komisija ņem vērā risku, ka var būt nesamērīga ietekme uz attiecīgās noregulējamās vienības komercdarbības modeli.

(11) Šā panta devītodaļu nepiemēro noregulējamām vienībām, uz kurām attiecas šā likuma 60. panta sešpadsmitā daļa.

(12) Attiecībā uz noregulējamām vienībām, kas nav globāli sistēmiski nozīmīgas iestādes, un nav noregulējamās vienības, uz kurām attiecas šā likuma 60. panta četrpadsmitā, piecpadsmitā vai sešpadsmitā daļa, Finanšu un kapitāla tirgus komisija var nolemt, ka šā likuma 60.2 pantā minētās prasības daļu vai nu līdz 8 procentiem no vienības kopējām saistībām, ieskaitot pašu kapitālu, vai līdz summai saskaņā ar šā panta sešpadsmitajā daļā noteikto formulu – atkarībā no tā, kas ir lielāks, – izpilda, izmantojot pašu kapitālu, subordinētus atbilstīgos instrumentus vai saistības, kas minētas šā panta sestajā daļā, ar noteikumu, ka ir izpildīti šādi nosacījumi:

1) šā panta pirmajā, otrajā, trešajā, ceturtajā un piektajā daļā minētām nepakārtotām saistībām ir tāda pati prioritāte valsts maksātnespējas hierarhijā kā konkrētām saistībām, kas izslēgtas no norakstīšanas un konvertācijas tiesību piemērošanas saskaņā ar šā likuma 54. panta pirmo vai ceturto daļu;

2) pastāv risks, ka sakarā ar norakstīšanas un konvertācijas tiesību plānotu piemērošanu nesubordinētajām saistībām, kas saskaņā ar šā likuma 54. panta pirmo vai ceturto daļu nav izslēgtas no norakstīšanas un konvertācijas pilnvaru piemērošanas, kreditoriem, kuru prasības izriet no minētajām saistībām, rodas lielāki zaudējumi nekā tad, ja likvidācija tiktu veikta saskaņā ar parasto maksātnespējas procedūru;

3) pašu kapitāla un citu subordinēto saistību summa nepārsniedz to summu, kas ir nepieciešama, lai nodrošinātu, ka šā panta 2. punktā minētajiem kreditoriem nerodas zaudējumi, kas pārsniedz to zaudējumu līmeni, kuri tiem citādi būtu radušies, ja likvidācija tiktu veikta saskaņā ar parasto maksātnespējas procedūru.

(13) Ja Finanšu un kapitāla tirgus komisija konstatē, ka saistību kategorijā, kurā ietilpst atbilstīgās saistības, to saistību kopējais apjoms, kuras ir izslēgtas vai, visticamāk, tiks izslēgtas no norakstīšanas un konvertācijas pilnvaru piemērošanas saskaņā ar šā likuma 54. panta pirmo vai ceturto daļu, ir vairāk nekā 10 procenti no minētās kategorijas, Finanšu un kapitāla tirgus komisija novērtē šā panta piektās daļas 2. punktā minēto risku.

(14) Šā panta septītās, astotās, devītās, desmitās, vienpadsmitās, divpadsmitās, trīspadsmitās un sešpadsmitās daļas piemērošanas nolūkos atvasināto instrumentu saistības iekļauj kopējās saistībās, pamatojoties uz to, ka tiek pilnībā atzītas darījuma partnera ieskaita tiesības.

(15) Noregulējamās vienības pašu kapitāls, ko izmanto, lai izpildītu kopējo kapitāla rezervju prasību, ir atbilstīgs, lai izpildītu šā panta septītajā, astotajā, devītajā, desmitajā, vienpadsmitajā, divpadsmitajā, trīspadsmitajā un sešpadsmitajā daļā minēto prasību.

(16) Atkāpjoties no šā panta septītās, astotās, devītās, desmitās, vienpadsmitās daļas, Finanšu un kapitāla tirgus komisija var lemt, ka šā likuma 60.2 pantā minēto prasību noregulējuma vienības, kas ir globāli sistēmiski nozīmīgas iestādes vai kas ir noregulējuma vienības, uz ko attiecas šā likuma 60. panta četrpadsmitā, piecpadsmitā vai sešpadsmitā daļa, izpilda, izmantojot pašu kapitālu, subordinētus atbilstīgos instrumentus vai saistības, kas minētas šā panta sestajā daļā, tiktāl (tāda apjoma) ciktāl sakarā ar pienākumu noregulējuma vienībai ievērot kopējo kapitāla rezervju prasību un prasības, kas minētas Regulas (ES) Nr. 575/2013 92.a pantā, šā likuma 60. panta četrpadsmitajā un piecpadsmitajā daļā un 60.2 pantā, minētā pašu kapitāla, instrumentu un saistību summa nepārsniedz lielāko no šādām summām:

1) 8 procentus no vienības kopējām saistībām, ieskaitot pašu kapitālu; vai

2) summa, kas iegūta, piemērojot formulu Ax2+Bx2+C, kurā A, B un C ir šādas summas:

a) A=summa, kas izriet no prasības, kas noteikta Regulas (ES) Nr. 575/2013 92. panta 1. punkta “c” apakšpunktā;

b) B=summa, kas izriet no prasības, kas noteikta Kredītiestāžu likuma 101.16 pantā;

c) C=summa, kas izriet no kopējo kapitāla rezervju prasības.

(17) Finanšu un kapitāla tirgus komisija šā panta sešpadsmitajā daļā minētās tiesības var īstenot attiecībā uz noregulējamām vienībām, kuras ir globāli sistēmiski nozīmīgas iestādes vai uz kurām attiecas šā likuma 60. panta četrpadsmitā, piecpadsmitā vai sešpadsmitā daļa, un kuras atbilst vienam no šā panta 8.1 daļā minētajiem nosacījumiem, līdz 30 procentiem no visu to noregulējamo vienību kopējā skaita, kuras ir globāli sistēmiski nozīmīgas iestādes vai uz kurām attiecas šā likuma 60. panta četrpadsmitā, piecpadsmitā vai sešpadsmitā daļa, un kurām Finanšu un kapitāla tirgu komisija nosaka minimālo pašu kapitāla un atbilstīgo saistību prasību saskaņā ar šā likuma 60.2 pantu.

(18) Finanšu un kapitāla tirgus komisija, īstenojot šā panta septiņpadsmitajā daļā paredzētas darbības, ņem vērā šādus nosacījumus:

1) iepriekš veiktajā noregulējamības novērtējumā ir identificēti būtiski noregulējamības šķēršļi un vai nu:

a) pēc šā likuma 20. panta astotajā daļā minēto pasākumu piemērošanas Finanšu un kapitāla tirgus komisijas noteiktajā grafikā nav veikti nekādi korektīvi pasākumi; vai

b) identificēto būtisko šķērsli nevar risināt ne ar vienu no šā likuma 20. panta astotajā daļā minētajiem pasākumiem un šā panta sešpadsmitajā daļā minēto tiesību īstenošana daļēji vai pilnīgi kompensētu būtisku šķēršļu negatīvo ietekmi uz noregulējamību;

2) noregulējamās vienības vēlamās noregulējuma stratēģijas iespējamība un ticamība ir ierobežota, ņemot vērā vienības lielumu, savstarpējo saistību, tās darbību raksturu, apmēru, risku un sarežģītību, tās juridisko statusu un akciju paketes struktūru; vai

3) Kredītiestāžu likuma 101.16 pantā minētā prasība atspoguļo faktu, ka noregulējamā vienība, kas ir globāli sistēmiski nozīmīga iestāde vai iestāde, uz kuru attiecas šā likuma 60. panta četrpadsmitā, piecpadsmitā vai sešpadsmitā daļa, riskantuma ziņā ir starp 20 procentu riskantāko iestāžu, kurām Finanšu un kapitāla tirgu komisija nosaka šā likuma 59. panta pirmajā daļā paredzēto minimālo pašu kapitāla un atbilstīgo saistību prasību.

(19) Šā panta septiņpadsmitajā un astoņpadsmitajā daļā minēto procentuālo vērtību piemērošanas nolūkos Finanšu un kapitāla tirgus komisija skaitli, kas iegūts aprēķina rezultātā, noapaļo līdz tuvākajam veselam skaitlim.

(20) Minimālo pašu kapitāla un atbilstīgo saistību prasību saskaņā ar šā panta divpadsmito vai sešpadsmito daļu nosaka Finanšu un kapitāla tirgus komisija, ņemot vērā vismaz šādus kritērijus:

1) to, kāds tirgus dziļums ir noregulējamās vienības pašu kapitāla instrumentiem un subordinētiem atbilstīgajiem instrumentiem, šādu instrumentu, ja tādi ir, cenu noteikšanu un laiku, kas vajadzīgs jebkādu minētā lēmuma izpildei nepieciešamu darījumu veikšanai;

2) to atbilstīgo saistību instrumentu summu, kuri atbilst visiem Regulas (ES) Nr. 575/2013 72.a pantā minētajiem nosacījumiem, ar atlikušo termiņu, kas ir īsāks par vienu gadu no dienas, kurā pieņem lēmumu, lai veiktu kvantitatīvas šā panta divpadsmitajā un sešpadsmitajā daļā minēto prasību korekcijas;

3) to instrumentu pieejamību un summu, kuri atbilst visiem Regulas (ES) Nr. 575/2013 72.a pantā minētajiem nosacījumiem, izņemot minētās regulas 72.b panta 2. punkta "d" apakšpunktu;

4) to, vai salīdzinājumā ar noregulējamās vienības pašu kapitālu un atbilstīgajām saistībām ir nozīmīga tādu saskaņā ar šā likuma 54. panta pirmo un ceturto daļu no norakstīšanas un konvertācijas tiesību piemērošanas izslēgtu saistību summa, kuras parastajās maksātnespējas procedūrās ierindojas turpat, kur atrodas visaugstāk ierindotās atbilstīgās saistības, vai pēc tām. Ja izslēgto saistību summa nepārsniedz 5 procentus no noregulējamās vienības pašu kapitāla un atbilstīgo saistību summas, uzskata, ka izslēgtā summa nav nozīmīga. Ja summa pārsniedz minēto robežvērtību, Finanšu un kapitāla tirgus komisija izvērtē izslēgto saistību nozīmīgumu;

5) noregulējamās vienības uzņēmējdarbības modeli, finansēšanas modeli un riska profilu, kā arī tās stabilitāti un spēju sniegt ieguldījumus ekonomikā; un

6) iespējamu pārstrukturēšanas izmaksu ietekmi uz noregulējamās vienības rekapitalizāciju.

41. Izteikt 60. pantu šādā redakcijā:

“**60. pants.** (1) Minimālo pašu kapitāla un atbilstīgo saistību prasību saskaņā ar šā likuma 59. panta pirmo daļu nosaka Finanšu un kapitāla tirgus komisija, ņemot vērā vismaz šādus kritērijus:

1) nepieciešamību nodrošināt, ka noregulējamo grupu var noregulēt, noregulējamai vienībai piemērojot noregulējuma instrumentus, tai skaitā iekšējās rekapitalizācijas instrumentu, tā, lai tiktu sasniegti noregulējuma mērķi;

2) nepieciešamību nodrošināt, ka noregulējamai vienībai un tās meitas sabiedrībām, kas ir iestādes vai finanšu sabiedrības, bet nav noregulējamās vienības, ir pietiekams pašu kapitāls un atbilstīgās saistības, lai garantētu, ka iekšējās rekapitalizācijas instrumenta vai norakstīšanas un konvertācijas pilnvaru piemērošanas gadījumā, zaudējumus būtu iespējams segt, un attiecīgo vienību kopējo kapitāla rādītāju un, ja piemērojams, sviras rādītāju atjaunot tādā līmenī, kāds ir nepieciešams, lai tās saglabātu atbilstību licences (atļaujas) saņemšanas nosacījumiem saskaņā ar Kredītiestāžu likuma vai Finanšu instrumentu tirgus likuma prasībām;

3) nepieciešamību nodrošināt, lai gadījumā, kad noregulējuma plāns paredz, ka noteiktas atbilstīgo saistību kategorijas varētu tikt izslēgtas no iekšējās rekapitalizācijas saskaņā ar šā likuma 54. panta ceturto daļu vai ka noteiktas atbilstīgo saistību kategorijas var tik pilnībā nodotas saņēmējam, īstenojot nodošanu daļējā apmērā, noregulējamai vienībai ir pietiekams pašu kapitāls un citas atbilstīgās saistības, lai nodrošinātu iespēju šādus zaudējumu segt, un tās kopējo kapitāla rādītāju un, ja piemērojams, sviras rādītāju būtu iespējams atjaunot tādā līmenī, kāds ir nepieciešams, lai iestāde un finanšu sabiedrība saglabātu atbilstību licences (atļaujas) saņemšanas nosacījumiem saskaņā ar Kredītiestāžu likuma vai Finanšu instrumentu tirgus likuma prasībām;

4) iestādes vai finanšu sabiedrības lielumu, komercdarbības modeli, finansēšanas modeli un riska profilu;

5) cik lielā mērā iestādes vai finanšu sabiedrības maksātnespēja nelabvēlīgi ietekmētu finanšu stabilitāti, tostarp citas savstarpēji saistītas iestādes vai pārējo finanšu sistēmu.

(2) Ja noregulējuma plānā ir paredzēts, ka ir jāveic noregulējuma darbība vai ka ir jāizmanto pilnvaras norakstīt un konvertēt attiecīgos kapitāla instrumentus un atbilstīgās saistības saskaņā ar šā likuma 77. pantu atbilstoši 11. panta otrajā daļā minētajām attiecīgajām variantam, minimālā pašu kapitāla un atbilstīgo saistību prasība ir vienāda ar summu, kura ir pietiekama, lai nodrošinātu to, ka:

1) zaudējumi, kuri varētu rasties vienībai, tiek pilnībā absorbēti (zaudējumu absorbcija);

2) noregulējamās vienības un tās meitas sabiedrības, kas ir iestādes vai finanšu iestādes, bet nav noregulējamās vienības, tiek rekapitalizētas līdz līmenim, kas nepieciešams, lai tās varētu saglabāt atbilstību atļaujas (licences) izsniegšanas nosacījumiem un turpināt darbības, kurām tām ir izsniegta atļauja (licence) saskaņā ar Kredītiestāžu likumu vai Finanšu instrumentu tirgus likumu vai līdzvērtīgu tiesību aktu uz pienācīgu laikposmu, kas nepārsniedz vienu gadu (rekapitalizācija).

(3) Ja noregulējuma plānā ir paredzēts, ka iestādi vai finanšu sabiedrību likvidēs saskaņā ar parasto maksātnespējas procedūru, Finanšu un kapitāla tirgus komisija novērtē, vai ir pamatoti ierobežot minimālo pašu kapitāla un atbilstīgo saistību prasību attiecībā uz minēto vienību tā, lai tā nepārsniegtu summu, kas ir pietiekama, lai absorbētu zaudējumus saskaņā ar šā panta otrās daļas 1. punktu.

(4) Finanšu un kapitāla tirgus komisijas novērtējumā jo īpaši izvērtē šā panta trešajā daļā minēto ierobežojumu attiecībā uz iespējamo ietekmi uz finanšu stabilitāti un uz risku izraisīt negatīvu ietekmi uz finanšu sistēmu.

(5) Attiecībā uz noregulējamām vienībām šā panta otrajā daļā minētā summa ir:

1) lai aprēķinātu minimālo pašu kapitāla un atbilstīgo saistību prasību saskaņā ar šā likuma 59. panta otrās daļas 1. punktu, summa, ko veido:

a) noregulējumā absorbējamo zaudējumu summa, kas atbilst Regulas (ES) Nr. 575/2013 92. panta 1. punkta "c" apakšpunktā un Kredītiestāžu likuma 101.16 pantā minētajām prasībām attiecībā uz noregulējamo vienību konsolidētā noregulējuma grupas līmenī; un

b) rekapitalizācijas summa, kas ļauj no noregulējuma izrietošai noregulējuma grupai atjaunot atbilstību savai Regulas (ES) Nr. 575/2013 92. panta 1. punkta "c" apakšpunktā minētajai kopējā kapitāla rādītāja prasībai un savai Kredītiestāžu likuma 101.16 pantā paredzētajai prasībai konsolidētā noregulējuma grupas līmenī pēc vēlamās noregulējuma stratēģijas īstenošanas; un

2) lai aprēķinātu minimālo pašu kapitāla un atbilstīgo saistību prasību saskaņā ar šā likuma 59. panta otrās daļas 2. punktu, summa, ko veido:

a) noregulējumā absorbējamo zaudējumu summa, kas atbilst Regulas (ES) Nr. 575/2013 92. panta 1. punkta "d" apakšpunktā minētajai noregulējamās vienības sviras rādītāja prasībai konsolidētā noregulējuma grupas līmenī; un

b) rekapitalizācijas summa, kas ļauj no noregulējuma izrietošai noregulējamai grupai atjaunot atbilstību Regulas (ES) Nr. 575/2013 92. panta 1. punkta d) apakšpunktā paredzētajai sviras rādītāja prasībai konsolidētā noregulējuma grupas līmenī pēc vēlamās noregulējuma stratēģijas īstenošanas.

(6) Šā likuma 59. panta otrās daļas 1. punkta nolūkos minimālo pašu kapitāla un atbilstīgo saistību prasību izsaka procentos kā summu, kas aprēķināta saskaņā ar šā panta piektās daļas 1. punktu un dalīta ar kopējo riska darījumu vērtību.

(7) Šā likuma 59. panta otrās daļas 2. punkta nolūkos minimālo pašu kapitāla un atbilstīgo saistību prasību izsaka procentos kā summu, kas aprēķināta saskaņā ar šā panta piektās daļas 2. punktu un dalīta ar kopējo riska darījumu vērtības mēru.

(8) Nosakot šā panta piektās daļas 2. punktā paredzēto individuālo minimālo pašu kapitāla un atbilstīgo saistību prasību, Finanšu un kapitāla tirgus komisija ņem vērā šā likuma 56. panta pirmajā daļā, 57. panta trešajā daļā un 81. panta pirmās daļas 1. punktā paredzētās prasības.

(9) Finanšu un kapitāla tirgus komisija nosakot šā panta piektajā daļā minētās rekapitalizācijas summas:

1) izmanto visnesenākās ziņotās vērtības attiecīgajai kopējai riska darījumu vērtībai vai kopējam riska darījumu mērījumam, kurš koriģēts, ņemot vērā jebkādas izmaiņas, kas rodas no noregulējumā plānā paredzētām noregulējuma darbībām; un

2) Finanšu un kapitāla tirgus komisija lejupēji vai augšupēji koriģē summu, kas atbilst Kredītiestāžu likuma 101.16 pantā paredzētai pašreizējai prasībai, lai noteiktu prasību, kas piemērojama noregulējamai vienībai pēc vēlamās noregulējuma stratēģijas īstenošanas.

(10) Finanšu un kapitāla tirgus komisija var palielināt šā panta piektās daļas 1. punkta ”b” apakšpunktā noteikto rekapitalizācijas prasību par atbilstīgu summu, kas vajadzīga, lai nodrošinātu, ka vienība pēc noregulējuma pienācīgu laikposmu, kas nepārsniedz vienu gadu, spēj saglabāt pietiekamu tirgus uzticēšanos.

(11) Ja Finanšu un kapitāla tirgus komisija piemēro šā panta desmito daļu, attiecīgajā daļā minēto summu nosaka līdzvērtīgu kopējo kapitāla rezervju prasībai, kas jāpiemēro pēc noregulējuma instrumentu piemērošanas, atņemot summu, kas paredzēta Kredītiestāžu likuma 35.4 pantā.

(12) Finanšu un kapitāla tirgus komisija saskaņā ar šā panta desmitajā daļā noteikto summu koriģē lejupēji, ja secina, ka būtu iespējams un ticams, ka mazāka summa ir pietiekama, lai saglabātu tirgus uzticēšanos un nodrošinātu iestāžu vai finanšu sabiedrībukritiski svarīgo funkciju izpildes turpināšanu, gan tās piekļuvi finansējumam, neizmantojot nekādu citu ārkārtas finansiālo atbalstu no publiskā sektora līdzekļiem kā vien iemaksas no noregulējuma finansēšanas mehānisma, saskaņā ar šā likuma 56. panta pirmo daļu vai 57. panta trešo daļu, Regulas (ES) Nr. 806/2014 76. panta 3. punktu un šā likuma 121.1 panta ceturto daļu, pēc noregulējuma stratēģijas īstenošanas.

(13) Finanšu un kapitāla tirgus komisija šā panta desmitajā daļā noteikto summu koriģē augšupēji, ja secina, ka augstāka summa ir nepieciešama, lai saglabātu pietiekamu tirgus uzticēšanos un iestāžu un finanšu sabiedrībukritiski svarīgo funkciju izpildes turpināšanu un tās piekļuvi finansējumam, neizmantojot nekādu citu ārkārtas finansiālo atbalstu no publiskā sektora līdzekļiem kā vien iemaksas no noregulējuma finansēšanas mehānisma, saskaņā ar šā likuma 56. panta pirmo daļu vai 57. panta trešo daļu Regulas (ES) Nr. 806/2014 76. panta 3. punktu un šā likuma 121.1 panta ceturto daļu, pienācīgā laikposmā, kas nepārsniedz vienu gadu.

(14) Attiecībā uz noregulējamām vienībām, uz ko neattiecas Regulas (ES) Nr. 575/2013 92.a pants un kas ietilpst noregulējuma grupā, kuras kopējie aktīvi pārsniedz 100 miljardus *euro*, šā panta piektajā daļā minētās minimālās pašu kapitāla un atbilstīgo saistību prasības līmenis ir vismaz vienāds ar:

1) 13,5 procentiem, ja to aprēķina saskaņā ar šā likuma 59. panta otrās daļas 1. punktu; un

2) 5 procentiem, ja to aprēķina saskaņā ar šā likuma 59. panta otrās daļas 2. punktu.

(15) Atkāpjoties no šā likuma 59.1 panta, šā panta četrpadsmitajā daļā minētās noregulējuma vienības nodrošina atbilstību šā panta četrpadsmitajā daļā minētajam prasības līmenim, kas ir vienāds ar 13,5 procentiem, ja tiek aprēķināts saskaņā ar šā likuma 59. panta otrās daļas   
1. punktu, un 5 procentiem, ja tiek aprēķināts saskaņā ar šā likuma 59. panta otrās daļas  2. punktu, izmantojot pašu kapitālu, subordinētus atbilstīgos instrumentus vai saistības, kas minētas šā likuma 59.1 panta 18. daļā.

(16) Finanšu un kapitāla tirgus komisija var pieņemt lēmumu piemērot šā panta četrpadsmitajā un piecpadsmitajādaļā paredzētās minimālās pašu kapitāla un atbilstīgo saistību prasības noregulējamai vienībai, uz ko neattiecas Regulas (ES) Nr. 575/2013 92.a pants un kas pieder pie noregulējamās grupas, kuras kopējie aktīvi ir mazāki par 100 miljardiem *euro*, ja ir novērtējusi kā tādu, kas maksātnespējas gadījumā, visticamāk, radīs sistēmisku risku un, ņemot vērā šādus kritērijus:

1) noguldījumu prevalenci un parāda instrumentu neesamību finansēšanas modelī;

2) piekļuvi kapitāla tirgiem atbilstīgo saistību finansēšanai;

3) apmēru, kādā noregulējamai vienībai paļaujas uz pirmā līmeņa pamata kapitālu, lai izpildītu šā likuma 60.2 pantā minēto prasību.

(17) Tas, ka nav pieņemts lēmums saskaņā ar šā panta sešpadsmito daļu, neskar nevienu saskaņā ar šā likuma 59.1 panta divpadsmito daļu Finanšu un kapitāla tirgus komisijas pieņemto lēmumu.

(18) Attiecībā uz iestādēm un finanšu sabiedrībām, kas pašas nav noregulējamās vienības, šā panta otrajā daļā minētā summa ir:

1) lai aprēķinātu ar šā likuma 59. panta pirmajā daļā minēto minimālo pašu kapitāla un atbilstīgo saistību prasību saskaņā ar šā likuma 59. panta otrās daļas 1. punktu, summa, ko veido:

a) absorbējamo zaudējumu summa, kas atbilst Regulas (ES) Nr. 575/2013 92. panta 1. punkta "c" apakšpunktā un Kredītiestāžu likuma 101.16 pantā minētajām prasībām attiecībā uz vienību; un

b) rekapitalizācijas summa, kas vienībai ļauj atjaunot atbilstību savai Regulas (ES) Nr. 575/2013 92. panta 1. punkta "c" apakšpunktā minētajai kopējā kapitāla rādītāja prasībai un savai Kredītiestāžu likuma 101.16 pantā minētajai prasībai pēc tam, kad ir izmantotas pilnvaras norakstīt vai konvertēt attiecīgos kapitāla instrumentus un atbilstīgās saistības saskaņā ar šā likuma 77. pantu, vai pēc noregulējamās grupas noregulējuma; un

2) lai aprēķinātu ar šā likuma 59. panta pirmajā daļā minēto prasību saskaņā ar šā likuma 59. panta otrās daļas 2. punktu, summa, ko veido:

a) absorbējamo zaudējumu summa, kas atbilst Regulas (ES) Nr. 575/2013 92. panta 1. punkta "d" apakšpunktā minētajai vienības sviras rādītāja prasībai; un

b) rekapitalizācijas summa, kas vienībai ļauj atjaunot atbilstību savai sviras rādītāja prasībai, kas minēta Regulas (ES) Nr. 575/2013 92. panta 1. punkta d) apakšpunktā, pēc tam, kad ir izmantotas pilnvaras norakstīt vai konvertēt attiecīgos kapitāla instrumentus un atbilstīgās saistības saskaņā ar šā likuma 77. pantu, vai pēc noregulējamās grupas noregulējuma.

(19)Šā likuma 59. panta otrās daļas 1. punkta nolūkos minimālo pašu kapitāla un atbilstīgo saistību prasību, kas minēta šā likuma 59. panta pirmajā daļā, izsaka procentos kā summu, kura aprēķināta saskaņā ar šā panta astoņpadsmitās daļas 1. punktu un dalīta ar kopējo riska darījumu vērtību.

(20)Šā likuma 59. panta otrās daļas 2. punkta nolūkos minimālo pašu kapitāla un atbilstīgo saistību prasību, kas minēta šā likuma 59. panta pirmajā daļā, izsaka procentos kā summu, kura aprēķināta saskaņā ar šā panta astoņpadsmitās daļas 2. punktu un dalīta ar kopējo riska darījumu vērtības mēru.

(21)Finanšu un kapitāla tirgus komisija nosakot šā panta astoņpadsmitās daļas 2. punktā minēto individuālo minimālo pašu kapitāla un atbilstīgo saistību prasību, ņem vērā šā likuma 81. panta pirmās daļas 1. punktuun šā likuma 56. panta pirmajā daļā vai 57. panta trešajā daļā minētās prasības.

(22)Finanšu un kapitāla tirgus komisija nosakot divdesmit pirmajādaļā minēto rekapitalizācijas summu:

1) izmanto aktuālo vērtību attiecīgajai kopējai riska darījumu vērtībai vai kopējam riska darījumu mērījumam, kurš koriģēts, ņemot vērā jebkādas izmaiņas, kas rodas no noregulējuma plānā paredzētām darbībām; un

2) pēc apspriešanās ar kompetento iestādi lejupēji vai augšupēji koriģē summu, kas atbilst Kredītiestāžu likuma 101.16 pantā minētajai pašreizējai prasībai, lai noteiktu prasību, kas piemērojama attiecīgajai vienībai pēc tam, kad ir izmantotas pilnvaras norakstīt vai konvertēt attiecīgos kapitāla instrumentus un atbilstīgās saistības saskaņā ar šā likuma 77. pantu, vai pēc noregulējamās grupas noregulējuma.

(23)Finanšu un kapitāla tirgus komisija var palielināt šā panta astoņpadsmitās daļas 1. punkta ”b” apakšpunktā noteikto rekapitalizācijas summas prasību par pienācīgu summu, kas vajadzīga, lai nodrošinātu, ka pēc tam, kad būs īstenotas pilnvaras norakstīt vai konvertēt attiecīgos kapitāla instrumentus un atbilstīgās saistības saskaņā ar šā likuma 77. pantu, vienība pienācīgu laikposmu, kas nepārsniedz vienu gadu, spēj saglabāt pietiekamu tirgus uzticēšanos.

(24) Finanšu un kapitāla tirgus komisija piemērojot šā panta divdesmit trešodaļu, paredzēto rekapitalizācijas summas palielinājumu nosaka līdzvērtīgu kopējo kapitāla rezervju prasībai, kas jāpiemēro pēc šā likuma 77. pantā minēto pilnvaru īstenošanas vai pēc noregulējamās grupas noregulējuma, atņemot summu, kas minēta Kredītiestāžu likuma 35.4 pantā.

(25) Finanšu un kapitāla tirgus komisija šā panta divdesmit trešajādaļā minēto summu koriģē lejupēji, ja secina, ka būtu iespējams un ticams, ka mazāka summa ir pietiekama, lai nodrošinātu tirgus uzticēšanos un nodrošinātu iestāžu un finanšu sabiedrību kritiski svarīgo ekonomisko funkciju izpildes turpināšanu, gan tās piekļuvi finansējumam, neizmantojot nekādu citu ārkārtas finansiālo atbalstu no publiskā sektora līdzekļiem kā vien iemaksas no noregulējuma finansēšanas mehānisma, saskaņā ar šā likuma 56. panta pirmo daļu vai 57. panta trešo daļu un Regulas (ES) Nr. 806/2014 76. panta 3. punktu un šā likuma 121.1 panta ceturto daļu, pēc šā likuma 77. pantā minēto pilnvaru īstenošanas vai pēc noregulējamās grupas noregulējuma.

(26) Finanšu un kapitāla tirgus komisija šā panta divdesmit trešajā daļā minēto summu koriģē augšupēji, ja secina, ka augstāka summa ir nepieciešama, lai saglabātu gan pietiekamu tirgus uzticēšanos un nodrošinātu iestāžu un finanšu sabiedrību kritiski svarīgo funkciju izpildes turpināšanu, gan tās piekļuvi finansējumam, neizmantojot nekādu citu ārkārtas finansiālo atbalstu no publiskā sektora līdzekļiem kā vien iemaksas no noregulējuma finansēšanas mehānisma, saskaņā ar šā likuma 56. panta pirmo daļu vai 57. panta trešo daļu un Regulas (ES) Nr. 806/2014 76. panta 3. punktu un šā likuma 121.1 panta ceturto daļu, pienācīgā laikposmā, kas nepārsniedz vienu gadu.

(27) Ja Finanšu un kapitāla tirgus komisija sagaida, ka konkrētas atbilstīgo saistību kategorijas, visticamāk, tiks pilnībā vai daļēji izslēgtas no iekšējās rekapitalizācijas, ievērojot šā likuma 55. panta otro daļu, vai varētu tikt pilnībā pārvestas saņēmējam, izmantojot daļēju pārvedumu, nosaka 59. panta pirmajā daļā paredzēto minimālās pašu kapitāla un atbilstīgo saistību prasības izpildi, izmantojot pašu kapitālu vai citas atbilstīgās saistības, kas ir pietiekamas, lai:

1) segtu to izslēgto saistību summu, kas noteiktas saskaņā ar šā likuma 55. panta otro daļu;

2) nodrošinātu, ka tiek izpildīti šā panta otrajā daļā uzskaitītie nosacījumi.

(28) Jebkāds Finanšu un kapitāla tirgus komisijas lēmums piemērot minimālo pašu kapitāla un atbilstīgo saistību prasību saskaņā ar šo pantu ietver minētā lēmuma pamatojumu, tostarp pilnīgu novērtējumu par šā panta otrajā – divdesmit septītajā daļā minētajiem elementiem un noregulējuma iestāde to nekavējoties pārskata, lai atspoguļotu jebkādas izmaiņas Kredītiestāžu likuma 101.16 pantā minētās prasības līmenī.

(29) Finanšu un kapitāla tirgus komisija šā panta piektās un astoņpadsmitās daļas piemērošanas gadījumos kapitāla prasības interpretē saskaņā ar piemērotajiem pārejas noteikumiem, kas paredzēti Regulas (ES) Nr. 575/2013 Desmitās daļas I sadaļas 1., 2. un 4. nodaļā un tiesību aktos, ar ko īsteno iespējas, kuras Finanšu un kapitāla tirgus komisijai piešķirtas saskaņā ar minēto regulu.”.

42. Papildināt likumu ar 60.1 un 60.2 pantu šādā redakcijā:

”**60.1 pants.** (1) Minimālo pašu kapitāla un atbilstīgo saistību prasību, kas minēta šā likuma 59. panta pirmajā daļā noregulējamai vienībai, kas ir globāli sistēmiski nozīmīgas iestādes vai globāli sistēmiski nozīmīgas iestādes daļa, veido:

1) Regulas (ES) Nr. 575/2013 92.a un 494. pantā minētās prasības; un

2) jebkāda papildu prasība pašu kapitālam un atbilstīgajām saistībām, kuru Finanšu un kapitāla tirgus komisija ir noteikusi konkrēti minētajai globāli sistēmiski nozīmīgai iestādei saskaņā ar šā panta trešo daļu.

(2) Šā likuma 59. panta pirmajā daļā paredzētā pašu kapitāla un atbilstīgo saistību prasība attiecībā uz ārpus Eiropas Savienības globāli sistēmiski nozīmīgas iestādes svarīgu Eiropas Savienības meitas sabiedrību ietver:

1) prasības, kas minētas Regulas (ES) Nr. 575/2013 92.b un 494. pantā; un

2) jebkādu papildu prasību pašu kapitālam un atbilstīgajām saistībām, kuru Finanšu un kapitāla tirgus komisija noteikusi konkrēti minētajai ārpus savienības globāli sistēmiski nozīmīgas iestādes svarīgai Eiropas Savienības meitas sabiedrībai saskaņā ar šā panta trešo daļu un kura jāizpilda, izmantojot pašu kapitālu un saistības, kas atbilst šā likuma 61. panta un 108. panta otras daļas nosacījumiem.

(3) Finanšu un kapitāla tirgus komisija šā panta pirmās daļas 2. punktā un šā panta otrās daļas 2. punktā minēto papildu prasību pašu kapitālam un atbilstīgajām saistībām piemēro tikai:

1) tad, ja šā panta pirmās daļas 1. punktā vai otrās daļas 1. punktā minētā prasība nav pietiekama, lai izpildītu šā likuma 60. pantā izklāstītos nosacījumus; un

2) tādā mērā, lai nodrošinātu, ka šā likuma 60. pantā izklāstītie nosacījumi tiek izpildīti.

(4) Šā likuma 63. panta ceturtās daļas nolūkos, ja vairāk nekā viena globāli sistēmiski nozīmīga iestāde, kas pieder pie tās pašas globāli sistēmiski nozīmīgas iestādes, ir noregulējama vienība, attiecīgās noregulējuma iestādes aprēķina šā panta trešajā daļā minēto summu:

1) katrai noregulējamai vienībai;

2) Eiropas Savienības mātes sabiedrībai tā, it kā tā būtu globāli sistēmiski nozīmīgas iestādes vienīgā noregulējamā vienība.

(5) Jebkāds Finanšu un kapitāla tirgus komisijas lēmums piemērot papildu prasību pašu kapitālam un atbilstīgajām saistībām saskaņā ar šā panta pirmās daļas 2. punktu vai šā panta otrās daļas 2. punktu ietver minētā lēmuma pamatojumu, tostarp pilnīgu novērtējumu par šā panta trešajā daļā minētajiem elementiem, un Finanšu un kapitāla tirgus komisija to nekavējoties pārskata, lai atspoguļotu jebkādas izmaiņas noregulējamai grupai vai ārpus savienības globāli sistēmiski nozīmīgas iestādes svarīgai Savienības meitas sabiedrībai piemērojamās Kredītiestāžu likuma 101.16 pantā paredzētās prasības līmenī.

**60.2 pants** (1) Noregulējamās vienības šā likuma 59.1, 60. un 60.1 pantā noteiktās prasības izpilda konsolidēti noregulējamās grupas līmenī.

(2) Šā likuma 59. panta pirmajā daļā minēto minimālo pašu kapitāla un atbilstīgo saistību prasību Finanšu un kapitāla tirgus komisija noregulējamai vienībai konsolidētā noregulējamās grupas līmenī nosaka saskaņā ar šā likuma 63., 63.1, 63.2, 63.3 un 63.4 pantu, pamatojoties uz šā likuma 59.1, 60., un 60.1 pantā noteiktajām prasībām un to, vai grupas ārvalstu meitas sabiedrības ir noregulējamas atsevišķi saskaņā ar noregulējuma plānu.

(3) Attiecībā uz noregulējamām grupām, kas identificētas saskaņā ar šā likuma 1. panta 37.1 punktu, Finanšu un kapitāla tirgus komisija – atkarībā no solidaritātes mehānisma iezīmēm un atbilstošākās noregulējuma stratēģijas – lemj par to, kurām noregulējamās grupas vienībām ir jāatbilst šā likuma 60. panta piektajai un sešpadsmitajai daļai un 60.1 panta pirmās daļas 1. punktam, lai nodrošinātu, ka visa noregulējamā grupa kopā atbilst šā panta pirmajai un otrajai daļai, un kā šādām vienībām tas jādara saskaņā ar noregulējuma plānu.

43. Izteikt 61. pantu šādā redakcijā:

“**61. pants.** (1) Iestādes, kas ir noregulējamās vienības vai ārvalsts vienības meitas sabiedrības, bet pašas nav noregulējamās vienības, individuāli izpilda šā likuma 60. pantā paredzētās prasības.

(2) Finanšu un kapitāla tirgus komisija var nolemt šajā pantā noteikto prasību piemērot iestādei vai finanšu sabiedrībai, kas ir noregulējamās vienības meitas sabiedrība, bet pati nav noregulējamā vienība.

(3) Atkāpjoties no šā panta pirmās daļās, Eiropas Savienības mātes sabiedrības, kas pašas nav noregulējamās vienības, bet ir ārvalstu vienību meitas sabiedrības, konsolidēti izpilda šā likuma 60. pantā un 60.1 pantā noteiktās prasības.

(4) Attiecībā uz noregulējamām grupām, kuras identificētas saskaņā ar šā likuma 1. panta 37.1 punktu un ir pastāvīgi radniecīgas centrālajai iestādei, bet pašas nav noregulējamās vienības, centrālā iestāde, kas pati nav noregulējamā vienība, un jebkuras noregulējamās vienības, uz kurām neattiecas šā likuma 60.2 panta trešajā daļā noteikta prasība, individuāli izpilda šā likuma 60. panta astoņpadsmitajā, deviņpadsmitajā, divdesmitajā, divdesmit pirmajā, divdesmit otrajā, divdesmit trešajā, divdesmit ceturtajā, divdesmit piektajā un divdesmit sestajā daļā noteiktās prasības.

(5) Finanšu un kapitāla tirgus komisija šā likuma 59. panta pirmajā daļā paredzēto minimālo pašu kapitāla un atbilstīgo saistību prasību šajā pantā no pirmās līdz ceturtajai daļai minētai iestādei un finanšu sabiedrībai nosaka saskaņā ar šā likuma 63., 63.1, 63.2, 63.3 un 63.4 pantu un – attiecīgajā gadījumā – šā likuma 108. pantu un pamatojoties uz šā likuma 60. pantā noteiktajām prasībām.

(6) Šā likuma 59. panta pirmajā daļā minēto minimālo pašu kapitāla un atbilstīgo saistību prasību šajā pantā no pirmās līdz ceturtajai daļai minētās iestādes vai finanšu sabiedrības izpilda, izmantojot vienu vai vairākus no turpmāk minētajiem avotiem:

1) saistības:

a) ko emitē noregulējamai vienībai un kuras noregulējamā vienība pērk tieši vai netieši ar citu tās pašas noregulējamās grupas vienības starpniecību, kas ir nopirkusi saistības no iestādes vai finanšu sabiedrības, uz kuru attiecas šis pants, vai kuras emitē tā brīža akcionāram, kas neietilpst tajā pašā noregulējamā grupā, un kuras tā brīža akcionārs pērk, ciktāl norakstīšanas vai konvertācijas pilnvaru īstenošana saskaņā ar šā likuma 77., 78., 79. un 80. pantu neietekmē noregulējamās vienības kontroli pār meitas sabiedrību;

b) kas atbilst Regulas (ES) Nr. 575/2013 72.a pantā minētajiem atbilstības kritērijiem, izņemot minētās regulas 72.b panta 2. punkta "b", "c", "k", "l" un "m" apakšpunktu un 72.b panta 3., 4. un 5. punktu;

c) kas parastajā maksātnespējas procedūrā tiek ierindotas pēc saistībām, kas neatbilst šā punkta "a" apakšpunktā minētajiem nosacījumiem un nav atbilstīgas pašu kapitāla prasībām;

d) kas ir pakļautas norakstīšanas vai konvertācijas tiesībām saskaņā ar šā likuma 77., 78., 79. un 80. pantu veidā, kas atbilst noregulējamās grupas noregulējuma stratēģijai, konkrēti, neietekmē noregulējamās vienības kontroli pār meitas sabiedrību;

e) kuru izpildi tieši vai netieši nefinansē iestāde vai finanšu sabiedrība, uz kuru attiecas šis pants;

f) kuras reglamentējošie noteikumi tieši vai netieši nenorāda, ka iestādei vai finanšu sabiedrībai, uz kuru attiecas šis pants, izņemot minētās iestādes vai finanšu sabiedrības maksātnespējas vai likvidācijas gadījumā, saistības attiecīgi jāatsauc, jādzēš, jāatpērk vai pirms termiņa jāatmaksā, un minētā vienība nesniedz citā veidā šādu norādi;

g) kuras reglamentējošie noteikumi neparedz turētājam tiesības paātrināt nākotnes grafikā noteikto procentu vai pamatsummas maksājumu, izņemot vienības, uz kuru attiecas šis pants, maksātnespējas vai likvidācijas gadījumā;

h) par kurām attiecīgi maksājamo procentu vai dividenžu maksājumu līmenis netiek grozīts, pamatojoties uz vienības, uz kuru attiecas šis pants, vai tās mātes sabiedrības kredītspēja;

2) pašu kapitālu šādā veidā:

a) pirmā līmeņa pamata kapitālu; un

b) citu pašu kapitālu, ko emitē vienībām, kuras ietilpst vienā un tajā pašā noregulējamā grupā, un ko pērk šīs vienības, vai emitē vienībām, kuras neietilpst vienā un tajā pašā noregulējamā grupā, un ko pērk šīs vienības, ciktāl norakstīšanas vai konvertācijas pilnvaru īstenošana saskaņā ar šā likuma 77., 78., 79. un 80. pantu neietekmē noregulējamās vienības kontroli pār meitas sabiedrību.

(7) Meitas sabiedrībai, kas nav noregulējamā vienība, Finanšu un kapitāla tirgus komisija var nepiemērot šo pantu, ja:

1) gan meitas sabiedrība, gan noregulējamā vienība veic komercdarbību Latvijas Republikā un ietilpst vienā un tajā pašā noregulējamā grupā;

2) noregulējamā vienība ievēro minimālo pašu kapitāla un atbilstīgo saistību prasību, kas paredzētā šā likuma 60.2 pantā;

3) nepastāv vai nav paredzami nekādi būtiski praktiski vai juridiski šķēršļi tam, lai noregulējamā vienība veiktu tūlītēju pašu kapitāla pārvešanu vai saistību atmaksāšanu meitas sabiedrībai, attiecībā, uz kuru ir izdarīts konstatējums saskaņā ar šā likuma 77. panta trešo daļu, jo īpaši tad, ja attiecībā uz noregulējamo vienību tiek veikta noregulējuma darbība;

4) noregulējamā vienība izpilda Finanšu un kapitāla tirgus komisija prasības attiecībā uz meitas sabiedrības prudenciālu pārvaldību un ar Finanšu un kapitāla tirgus komisija piekrišanu ir paziņojusi, ka garantē meitas sabiedrības saistības, vai arī meitas sabiedrības riski ir nebūtiski;

5) noregulējamās vienības riska novērtēšanas, mērīšanas un kontroles procedūras attiecas uz meitas sabiedrību;

6) noregulējamai vienībai ir vairāk nekā 50 procentu balsstiesību, kas saistītas ar meitas sabiedrības kapitāla daļām, vai tiesības iecelt vai atcelt lielāko daļu meitas sabiedrības vadības struktūras locekļu;

(8) Meitas sabiedrībai, kas nav noregulējamā vienība, Finanšu un kapitāla tirgus komisija var nepiemērot šo pantu, ja:

1) gan meitas sabiedrības, gan tā mātes sabiedrība, kas veic komercdarbību Latvijas Republikā un ietilpst vienā un tajā pašā noregulējamā grupā;

2) mātes sabiedrība Latvijas Republikā konsolidēti atbilst šā likuma 59. panta pirmajā daļā paredzētājai minimālai pašu kapitāla un atbilstīgo saistību prasībai;

3) nepastāv vai nav paredzami nekādi būtiski praktiski vai juridiski šķēršļi tam, lai mātes sabiedrība veiktu tūlītēju pašu kapitāla pārvešanu vai saistību atmaksāšanu meitas sabiedrībai, attiecībā uz kuru ir izdarīts konstatējums saskaņā ar šā likuma 77. panta trešo daļu, jo īpaši tad, ja 77. panta pirmajā daļā minētā noregulējuma darbība vai pilnvaras tiek īstenotas attiecībā uz mātes sabiedrību;

4) mātes sabiedrība izpilda Finanšu un kapitāla tirgus komisijas prasības attiecībā uz meitas sabiedrības prudenciālu pārvaldību un ar Finanšu un kapitāla tirgus komisijas piekrišanu ir paziņojis, ka garantē meitas sabiedrības saistības, vai arī meitas sabiedrības riski ir nebūtiski;

5) mātes sabiedrības riska novērtēšanas, mērīšanas un kontroles procedūras attiecas uz meitas sabiedrību;

6) mātes sabiedrībai ir vairāk nekā 50 procentu balsstiesību, kas saistītas ar meitas sabiedrības kapitāla daļām, vai tiesības iecelt vai atcelt lielāko daļu meitas sabiedrības vadības struktūras locekļu.

(9) Ja ir izpildīti šā panta septītās daļas 1. un 2. punktā paredzētie nosacījumi, meitas sabiedrībai Finanšu un kapitāla tirgus komisija var atļaut šā likuma 59. panta pirmajā daļā minēto pašu kapitāla un atbilstīgo saistību prasību izpildīt pilnībā vai daļēji ar garantiju, kuru sniedz noregulējamā vienība un kura atbilst šādiem nosacījumiem:

1) garantija tiek sniegta par summu, kas ir vismaz līdzvērtīga tās prasības summai, kuru garantija aizstāj;

2) garantija tiek piemērota, ja meitas sabiedrība nespēj samaksāt savus parādus vai citas saistības noteiktajā termiņā vai ja attiecībā uz meitas sabiedrību ir izdarīts konstatējums saskaņā ar šā likuma 77. panta trešo daļu – atkarībā no tā, kas iestājas agrāk;

3) garantija tiek nodrošināta attiecībā uz vismaz 50 procentu no tās summas, izmantojot finanšu nodrošinājuma līgumu, kā definēts Finanšu nodrošinājuma likuma 1. panta 2. punktā;

4) garantijas nodrošinājums atbilst Regulas (ES) Nr. 575/2013 197. panta prasībām, kas pēc atbilstoši konservatīviem diskontiem ir pietiekami, lai segtu summu, kas nodrošināta, kā minēts šīs daļas 3. punktā;

5) garantijas nodrošinājums nav apgrūtināts, un tas netiek izmantots kā nodrošinājums, lai segtu jebkādu citu garantiju;

6) nodrošinājumam ir faktisks termiņš, kas atbilst tādam pašam termiņa nosacījumam kā Regulas (ES) Nr. 575/2013 72.c panta 1. punktā minētais;

7) nodrošinājuma pārvešanai no noregulējamās vienības uz attiecīgo meitas sabiedrību nav juridisku, regulatīvu vai operatīvu šķēršļu, tostarp gadījumos, kad noregulējuma darbība tiek veikta attiecībā uz noregulējamo vienību.

(10) Pēc Finanšu un kapitāla tirgus komisijas lūguma noregulējamā vienība rakstiski sniedz pamatotu atzinumu vai citādi pierāda, ka nav juridisku, regulatīvu vai operatīvu šķēršļu nodrošinājuma pārvešanai no noregulējamās vienības uz attiecīgo meitas sabiedrību.”.

44. Papildināt likumu ar 62. pantu šādā redakcijā:

“**62. pants.** Finanšu un kapitāla tirgus komisija no 61. panta piemērošanas var daļēji vai pilnībā atbrīvot centrālo iestādi vai kredītiestādi, kura ir pastāvīgi radniecīga centrālajai iestādei, ja ir izpildīti visi turpmāk minētie nosacījumi:

1) kredītiestādes un centrālā iestāde ir pakļautas Finanšu un kapitāla tirgu komisijas uzraudzībai, veic uzņēmējdarbību Latvijas Republikā un ietilpst vienā un tajā pašā noregulējamā grupā;

2) centrālās iestādes un tās pastāvīgi radniecīgo kredītiestāžu saistības ir solidāras vai centrālā iestāde pilnībā garantē savu pastāvīgi radniecīgo kredītiestāžu saistības;

3) minimālo pašu kapitāla un atbilstīgo saistību prasību un centrālās iestādes un visu pastāvīgi radniecīgo kredītiestāžu maksātspējas un likviditātes minimuma prasību uzrauga kā vienotu veselumu, pamatojoties uz minēto iestāžu konsolidētajiem pārskatiem;

4) centrālajai iestādei pastāvīgi radniecīgas kredītiestādes atbrīvojuma gadījumā centrālās iestādes vadība ir pilnvarota izdot rīkojumus pastāvīgi radniecīgo kredītiestāžu vadībai;

5) attiecīgā noregulējamā grupa atbilst 60.2 panta trešajā daļā minētajai prasībai; un

6) nepastāv vai nav paredzami nekādi būtiski, praktiski vai juridiski šķēršļi tam, lai noregulējuma gadījumā veiktu tūlītēju pašu kapitāla pārvešanu vai saistību atmaksāšanu starp centrālo iestādi un pastāvīgi radniecīgajām kredītiestādēm.”.

45. Izteikt 63.pantu šādā redakcijā:

“**63. pants.** (1) Finanšu un kapitāla tirgus komisija kā Latvijas Republikā reģistrētās noregulējamās vienības noregulējuma iestāde, kā grupas līmeņa noregulējuma iestāde, ja tā atšķiras no noregulējamās vienības noregulējuma iestādes, un kā noregulējuma iestāde, ja tā ir individuāli atbildīga par noregulējamās grupas Latvijas Republikā reģistrētu meitas sabiedrību, uz kuru attiecas šā likuma 61. pantā noteiktā minimāla pašu kapitāla un atbilstīgo saistību prasība, saskaņota lēmuma pieņemšanā kā iesaistītā noregulējuma iestāde dara visu nepieciešamo, lai pieņemtu saskaņotu lēmumu par:

1) prasības summu, ko konsolidētā noregulējamās grupas līmenī piemēro katrai grupas noregulējamai vienībai;

2) prasības summu, ko individuāli piemēro katrai noregulējamās grupas iestādei un finanšu sabiedrībai, kas nav noregulējamā vienība.

(2) Finanšu un kapitāla tirgus komisija kā noregulējuma iestāde pamato saskaņotā lēmuma atbilstību šā likuma 60.2 un 61. pantā noteiktajam un nosūta to:

1) Latvijas Republikā reģistrētai noregulējamai vienībai,

2) Latvijas Republikā reģistrētai noregulējamās grupas iestādei vai finanšu sabiedrībai, kas nav noregulējamā vienība,

3) grupas citas dalībvalsts Eiropas Savienības mātes sabiedrībai, ja tā pati nav noregulējamās grupas Latvijas Republikā reģistrētā noregulējama vienība.

(3) Finanšu un kapitāla tirgus komisija saskaņotā lēmumā, kas tiek pieņemts saskaņā ar šo pantu, var paredzēt, ka,  ja tas atbilst noregulējuma stratēģijai un ja noregulējamā vienība nav tieši vai netieši nopirkusi šā likuma 61.panta sestajai daļai atbilstošus pietiekamus instrumentus,  meitas sabiedrība 60.panta astoņpadsmitajā daļā paredzētās prasības izpilda daļēji saskaņā ar 61. panta sesto daļu ar instrumentiem, kurus emitē vienībām, kas nepieder pie attiecīgās noregulējamās grupas, un kurus pērk šīs vienības.

(4)  Ja vairāk nekā viena globāli sistēmiski nozīmīga iestāde, kas pieder pie vienas un tās pašas globāli sistēmiski nozīmīgas iestādes ir noregulējamās vienības, Finanšu un kapitāla tirgus komisija, kā viena no šā panta pirmajā daļā minētajām Latvijas Republikā reģistrētās globāli sistēmiski nozīmīgas iestādes, noregulējuma iestādēm, apspriežoties ar iesaistītām noregulējuma iestādēm, vienojas par Regulas (ES) Nr. 575/2013 72.e panta piemērošanu un visām korekcijām ar mērķi samazināt vai novērst starpību starp šā likuma 60.1 panta ceturtās daļas 1. punktā un Regulas (ES) Nr. 575/2013 12. pantā paredzēto apmēru summu atsevišķām noregulējamām vienībām un šā likuma 60.1 panta ceturtās daļas 2. punktā un Regulas (ES) Nr. 575/2013 12. pantā paredzēto apmēru summu Eiropas Savienības mātes sabiedrībai kā globāli sistēmiski nozīmīgas iestādes noregulējamai vienībai.

(5) Finanšu un kapitāla tirgus komisija šā panta ceturtajā daļā minēto korekciju var piemērot attiecībā uz atšķirībām kopējo riska darījumu vērtību aprēķinā starp attiecīgajām dalībvalstīm, pielāgojot prasības līmeni.

(6) Finanšu un kapitāla tirgus komisija šā panta ceturtajā daļā minēto korekciju nepiemēro, lai novērstu atšķirības, kas izriet no riska darījumiem starp noregulējamām grupām.

(7) Šā panta ceturtajā daļā minētās korekcijas piemērošanā Finanšu un kapitāla tirgus komisija ievēro, ka šā likuma 60.1 panta ceturtās daļas 1. punktā un Regulas (ES) Nr. 575/2013 12. pantā paredzēto apmēru summa atsevišķām noregulējamām vienībām nav mazāka par šā likuma 60.1 panta ceturtās daļas 2. punktā un Regulas (ES) Nr. 575/2013 12. pantā paredzēto apmēru summu Eiropas Savienības mātes sabiedrībai kā globāli sistēmiski nozīmīgas iestādes noregulējamai vienībai.

(8) Ja šā panta pirmajā un ceturtajā daļā paredzētais saskaņotais lēmums nav pieņemts četru mēnešu laikā, Finanšu un kapitāla tirgus komisija šādu lēmumu pieņem saskaņā ar šā likuma 63.1, 63.2, 63.3 un 63.4 pantu.

(9) Ja šā panta pirmajā un ceturtajā daļā paredzētais saskaņotais lēmums netiek pieņemts četru mēnešu laikā saistībā ar domstarpībām par konsolidētās noregulējamās grupas prasības līmeni un noregulējamās grupas iestādēm vai finanšu sabiedrībām individuāli piemērojamo prasību, tad Finanšu un kapitāla tirgus komisija pieņem lēmumu:

1) par konsolidētās noregulējamās grupas prasības līmeni saskaņā ar šā likuma 63.1 un 63.2 pantu;

2) par noregulējamās grupas meitas sabiedrībai individuāli piemērojamās prasības līmeni saskaņā ar šā likuma 63.3 un 63.4 pantu.

(10) Šā panta pirmajā un ceturtajādaļā paredzētais saskaņotais lēmums un lēmums, ko pieņēmušas noregulējuma iestādes saskaņā ar šā panta ceturto daļu, 63.1, 63.2, 63.3 un 63.4 pantu, ir saistošs attiecīgajām iesaistītājām noregulējuma iestādēm, ja nav pieņemts saskaņots lēmums.

(11) Finanšu un kapitāla tirgus komisija saskaņoto lēmumu un jebkurus lēmumus, kas pieņemti gadījumā, kad nav pieņemts saskaņots lēmums, pārskata ne retāk kā reizi gadā.

(12) Finanšu un kapitāla tirgus komisija pārbauda kā iestādes vai finanšu sabiedrības izpilda 59. panta pirmajā daļā minēto pašu kapitāla un atbilstīgo saistību prasību. Finanšu un kapitāla tirgus komisija visus lēmumus pieņem saskaņā ar šo pantu, vienlaikus izstrādājot un uzturot noregulējuma plānus.”.

46. Papildināt likumu ar 63.1, 63.2, 63.3 un 63.4 pantu šādā redakcijā:

“**63.1 pants.** (1) Minimālo pašu kapitāla un atbilstīgo saistību prasību Latvijas Republikā reģistrētai Eiropas Savienības mātes sabiedrībai konsolidācijas līmenī saskaņā ar šā panta otro, trešo un ceturto daļu nosaka Finanšu un kapitāla tirgus komisija. Finanšu un kapitāla tirgus komisija, grupas līmeņa noregulējuma iestāde, ja tā nav Finanšu un kapitāla tirgus komisija un meitas sabiedrību noregulējuma iestādes veic visus nepieciešamos pasākumus, lai pieņemtu saskaņotu lēmumu par minimālā pašu kapitāla un atbilstīgo saistību prasību noregulējamās grupas konsolidācijas līmenī.

(2) Ja šāds saskaņots lēmums nav pieņemts saistībā ar domstarpībām par konsolidētu noregulējamās grupas minimālo pašu kapitāla un atbilstīgo saistību prasību, kas noteikta saskaņā ar šā likuma 60.2 pantu, lēmumu par minēto prasību pieņem Finanšu un kapitāla tirgus komisija kā Latvijas Republikā reģistrētas noregulējamās vienības noregulējuma iestāde, pēc tam, kad ņēmusi vērā:

1) noregulējamo grupas iestāžu vai finanšu sabiedrību, kas nav noregulējuma vienības, noregulējuma iestāžu veikto novērtējumu un iebildumus;

2) grupas līmeņa noregulējuma iestādes, ja tā nav Finanšu un kapitāla tirgus komisija, atzinumu un iebildumus.

(3) Ja četru mēnešu termiņa beigās kāda no noregulējuma iestādēm ir nodevusi jautājumu izskatīšanai Eiropas Banku iestādei saskaņā ar Regulas (ES) Nr. 1093/2010 19. pantu, Finanšu un kapitāla tirgus komisija kā noregulējamās vienības noregulējuma iestāde atliek savu lēmumu līdz Eiropas Banku iestādes lēmumam. Eiropas Banku iestāde lēmumu var pieņemt saskaņā ar minētās regulas 19. panta 3. punktu, un tad pieņem lēmumu atbilstoši Eiropas Banku iestādes lēmumam, kurā tiek ņemts vērā šā panta otrās daļas 1. un 2. punkts. Finanšu un kapitāla tirgus komisija četru mēnešu laikposmu uzskata par samierināšanas termiņu Regulas (ES) Nr. 1093/2010 izpratnē.

(4) Pēc četru mēnešu termiņa beigām vai pēc saskaņotā lēmuma pieņemšanas Finanšu un kapitāla tirgus komisija jautājumu vairs nevar nodod izskatīšanai Eiropas Banku iestādei. Ja viena mēneša laikā Eiropas Banku iestāde nav pieņēmusi lēmumu Finanšu un kapitāla tirgus komisija nodrošina sava pieņemtā lēmuma izpildi.

**63.2 pants.** (1) Finanšu un kapitāla tirgus komisija kā citas dalībvalsts Eiropas Savienības mātes sabiedrības Latvijas Republikā reģistrētas meitas sabiedrības, kas nav noregulējamā vienība, noregulējuma iestāde veic visus savā kompetencē esošos pasākumus, lai kopā ar noregulējamās vienības noregulējuma iestādi vai grupas līmeņa noregulējuma iestādi pieņemtu saskaņotu lēmumu par minimālās pašu kapitāla un atbilstīgo saistību prasības līmeni, ko nosaka saskaņā ar šā likuma 60.2 pantu un piemēro noregulējamās grupas konsolidācijas līmenī.

(2) Ja četru mēnešu laika šāds saskaņots lēmums nav pieņemts un grupas līmeņa noregulējuma iestāde nav ņēmusi vērā Finanšu un kapitāla tirgus komisijas kā Latvijas Republikā reģistrētās noregulējamās grupas iestādes vai finanšu sabiedrības, kas nav noregulējamā vienība, noregulējuma iestādes veikto novērtējumu un iebildumus, Finanšu un kapitāla tirgus komisija saskaņā ar Regulas (ES) Nr. 1093/2010 19. pantā paredzēto ir tiesīga nodot jautājumu izskatīšanai Eiropas Banku iestādei.

(3) Pēc četru mēnešu termiņa beigām vai pēc saskaņota lēmuma pieņemšanas Finanšu un kapitāla tirgus komisija jautājumu nevar nodod izskatīšanai Eiropas Banku iestādei. Ja viena mēneša laikā Eiropas Banku iestāde nav pieņēmusi lēmumu Finanšu un kapitāla tirgus komisijai ir saistošs grupas līmeņa noregulējuma iestādes lēmums.

**63.3 pants.** (1) Finanšu un kapitāla tirgus komisija kā Latvijas Republikā reģistrētas meitas sabiedrības noregulējuma iestāde nosaka minimālo pašu kapitāla un atbilstīgo saistību prasību saskaņā ar šā likuma 61.pantu un piemēro minētajai meitas sabiedrībai individuāli saskaņā ar šā panta prasībām.

(2) Ja saskaņots lēmums netiek pieņemts četru mēnešu laikā saistībā ar domstarpībām par jebkurai noregulējamās grupas iestādei vai finanšu sabiedrībai, kas pati nav noregulējamā vienība, individuāli piemērojamās šā likuma 61. pantā paredzētās minimālās pašu kapitāla un atbilstīgo saistību prasības līmeni, Finanšu un kapitāla tirgus komisija kā citas dalībvalsts Eiropas Savienības mātes sabiedrības Latvijas Republikā reģistrētas meitas sabiedrības, noregulējuma iestāde, pieņem lēmumu, ņemot vērā:

1) noregulējamās vienības noregulējuma iestādes rakstiski izteikto viedokli un iebildumus;

2) grupas līmeņa noregulējamās iestādes izteikto viedokli un iebildumus, ja grupas līmeņa noregulējuma iestāde atšķiras no noregulējamās vienības noregulējuma iestādes.

(3) Ja četru mēnešu termiņa beigās noregulējamās vienības noregulējuma iestāde vai grupas līmeņa noregulējuma iestāde ir nodevusi jautājumu izskatīšanai Eiropas Banku iestādei saskaņā ar Regulas (ES) Nr. 1093/2010 19. pantu, Finanšu un kapitāla tirgus komisija kā noregulējuma iestāde, kas ir individuāli atbildīga par citas dalībvalsts Eiropas Savienības mātes sabiedrības Latvijas Republikā reģistrētu meitas sabiedrību, atliek savu lēmumu līdz Eiropas Banku iestādes lēmumam. Eiropas Banku iestāde lēmumu var pieņemt saskaņā ar minētās regulas 19. panta 3. punktu, un tad pieņem lēmumus atbilstoši Eiropas Banku iestādes lēmumam, kurā ņemts vērā šā panta otrās daļas 1. un 2. punkts. Finanšu un kapitāla tirgus komisija četru mēnešu laikposmu uzskata par samierināšanas termiņu Regulas (ES) Nr. 1093/2010 izpratnē.

(4) Pēc četru mēnešu termiņa beigām vai pēc saskaņota lēmuma pieņemšanas Finanšu un kapitāla tirgus komisija kā noregulējuma iestāde, kas ir individuāli atbildīga par citas dalībvalsts Eiropas Savienības mātes sabiedrības Latvijas Republikā reģistrētu meitas sabiedrību, nevar jautājumu nodot izskatīšanai Eiropas Banku iestādei. Ja viena mēneša laikā pēc jautājuma nodošanas Eiropas Banku iestāde nav pieņēmusi lēmumu, Finanšu un kapitāla tirgus komisija nodrošina sava pieņemtā lēmuma izpildi.”

**63.4 pants.** (1) Finanšu un kapitāla tirgus komisija kā noregulējamās vienības noregulējuma iestāde vai kā grupas līmeņa noregulējuma iestāde veic visus savā kompetencē esošos pasākumus, lai kopā ar grupas meitas sabiedrības noregulējuma iestādi pieņemtu saskaņotu lēmumu par minimālās pašu kapitāla un atbilstīgo saistību prasības līmeni, ko nosaka saskaņā ar šā likuma 61.pantu un piemēro meitas sabiedrībai individuāli.

(2) Ja attiecīgās noregulējuma iestādes četru mēnešu laika nepieņem šā panta pirmajā daļā paredzēto saskaņoto lēmumu un grupas meitas sabiedrības noregulējuma iestāde nav ņēmusi vērā Finanšu un kapitāla tirgus komisijas kā noregulējamās vienības noregulējuma iestādes vai grupas līmeņa noregulējuma iestādes rakstiski izteikto viedokli un iebildumus, Finanšu un kapitāla tirgus Komisija saskaņā ar Regulas (ES) Nr. 1093/2010 19. pantā paredzēto ir tiesīga nodot jautājumu izskatīšanai Eiropas Banku iestādei.

(3) Ja Finanšu un kapitāla tirgus komisija kā Latvijas Republikā reģistrētās Eiropas Savienības mātes sabiedrības noregulējuma iestāde vai kā grupas līmeņa noregulējuma iestāde nenodod lietu Eiropas Banku iestādei pēc četru mēnešu termiņa beigām vai pēc saskaņota lēmuma pieņemšanas, kā arī tad, ja meitas sabiedrības noregulējuma iestādes noteiktais minimālas pašu kapitāla un atbilstīgo saistību prasības līmenis ir 2 procentu apmērā no kopējās riska darījumu vērtības, kas aprēķināta saskaņā ar Regulas (ES) Nr. 575/2013 92. panta 3. punktu no šā likuma 60.2 pantā minētās pašu kapitāla un atbilstīgo saistību prasības un atbilst šā likuma 60. panta astoņpadsmitajai, deviņpadsmitajai, divdesmitajai, divdesmit pirmajai, divdesmit otrajai, divdesmit trešajai, divdesmit ceturtajai, divdesmit piektajai un divdesmit sestajai daļai, Finanšu un kapitāla tirgus komisijai ir saistošs grupas meitas sabiedrības noregulējuma iestādes pieņemtais lēmums.

(4) Ja viena mēneša laikā pēc jautājuma nodošanas Eiropas Banku iestādei tā nav pieņēmusi lēmumu, Finanšu un kapitāla tirgus komisija nodrošina meitas sabiedrības noregulējuma iestādes pieņemtā lēmuma izpildi.”.

47. Izteikt 64., 65. un 66. pantu šādā redakcijā:

“**64. pants.** (1) Iestādes vai finanšu sabiedrības, uz kurām attiecas šā likuma 59. panta pirmajā daļā paredzētā minimālā pašu kapitāla un atbilstīgo saistību prasība, iesniedz Finanšu un kapitāla tirgus komisijai pārskatus par:

1) pašu kapitāla apjomu, kur piemērojams atbilstoši šā likuma 61.panta sestās daļas 2.punkta nosacījumiem un atbilstīgo saistību apjomu. Pašu kapitāla un atbilstīgo saistību apjomiem, kas izteikti saskaņā ar šā likuma 59. panta otro daļu, kur piemērojams pēc atskaitījumiem saskaņā ar Regulas (ES) Nr. 575/2013 72.e, 72.f, 72.g, 72.h, 72.i un 72.j pantu;

2) citu iekšēji rekapitalizējamu saistību apjomu;

3) attiecībā uz šīs daļas 1. un 2.punktā minētajiem posteņiem:

a) to sastāvs, tostarp to termiņa profils;

b) to prioritāte parastajā maksātnespējas procedūrā;

c) vai tos reglamentē trešās valsts tiesību akti un, ja tas tā ir, kuras trešās valsts tiesību akti, un vai tie ietver šā likuma 76.panta pirmajā daļā, Regulas (ES) Nr. 575/2013 52. panta 1. punkta "p" un "q" apakšpunktā un 63. panta "n" un "o" punktā minētos līguma noteikumus.

(2) Šā panta pirmās daļas 2. punkta minēto pienākumu ziņot par citu iekšēji rekapitalizējamu saistību apjomiem nepiemēro iestādēm un finanšu sabiedrībām, kuru pašu kapitāla un atbilstīgo saistību apjoms informācijas ziņošanas dienā ir vismaz 150 procenti no šā likuma 59. panta pirmajā daļā paredzētās minimālās pašu kapitāla un atbilstīgo saistību prasības, un kas aprēķināts saskaņā ar šā panta pirmās daļas 1. punktu.

(3) Šā panta pirmajā daļā minētās iestādes un finanšu sabiedrības iesniedz:

1) vismaz reizi pusgadā informāciju, kas paredzēta šā panta pirmās daļas 1. punktā;

2) vismaz reizi gadā informāciju, kas paredzēta šā panta pirmās daļas 2. un 3. punktā.

(4) Finanšu un kapitāla tirgus komisija var pieprasīt pirmajā daļā minētajām iestādēm un finanšu sabiedrībām šā panta pirmajā daļā paredzēto informāciju iesniegt biežāk.

(5) Šā panta pirmajā daļā minētās iestādes un sabiedrības vismaz reizi gadā publisko šādu informāciju:

1) attiecīgā gadījumā šā likuma 61. panta sestās daļas 2. punkta nosacījumiem atbilstoša pašu kapitāla apjoms un atbilstīgo saistību apjoms;

2) šīs daļas 1. punktā minēto posteņu sastāvs, tostarp to termiņa profils un prioritāte parastajā maksātnespējas procedūrā;

3) šā likuma 60.2 un 61. pantā minētā minimālā pašu kapitāla un atbilstīgo saistību piemērojamā prasība, kas izteikta saskaņā ar 59. panta otro daļu.

(6) Šā panta pirmo un piekto daļu nepiemēro iestādēm vai finanšu sabiedrībām, kuru noregulējuma plānā ir paredzēts, ka attiecīgo vienību likvidēs saskaņā ar parasto maksātnespējas procedūru.

(7) Ja ir veiktas noregulējuma darbības vai īstenotas šā likuma 77. pantā minētās norakstīšanas vai konvertācijas tiesības, šā panta piektajā daļā minētās informācijas publiskošanas prasības piemēro no datuma, kas ir pārejas noteikumu 4., 5., 6. un 10. punktā minētais termiņš, līdz kuram jāizpilda šā likuma 60.2 panta vai 61. panta prasības.

**65. pants.** (1) Visus gadījumus, kad netiek ievērota šā likuma 60.2 vai 61. pantā paredzētā minimālā pašu kapitāla un atbilstīgo saistību prasība, Finanšu un kapitāla tirgus komisija risina, izmantojot vismaz vienu no šiem līdzekļiem:

1) īsteno tiesības risināt vai novērst šķēršļus noregulējamībai saskaņā ar šā likuma 20., 21. un 22. pantu;

2) īsteno tiesības, kas minētas šā likuma 18.1 pantā;

3) īsteno pasākumus, kas minēti Kredītiestāžu likuma 36.3 ceturtajā daļā, 101.3 panta 4.4, 4.5, 4.6 daļā un 4.7 daļas 2. punktā;

4) īsteno agrīnas intervences pasākumus saskaņā ar šā likuma 33. pantu;

5) piemēro administratīvos sodus un citus administratīvos pasākumus saskaņā ar šā likuma 128. un 129. pantu.

(2) Finanšu un kapitāla tirgus komisija var veikt novērtējumu par to, vai iestādes vai finanšu sabiedrības kļūst vai, iespējams, kļūs maksātnespējīgas saskaņā ar šā likuma 39., 39.1 vai 40. pantu.

**66. pants.** Finanšu un kapitāla tirgus komisija informē Eiropas Banku iestādi par minimālo pašu kapitāla un atbilstīgo saistību prasību, kas saskaņā ar šā likuma 60.2 vai 61.pantu ir noteiktas tās uzraudzībā esošai iestādei. ”.

48. 67. pantā:

aizstāt vārdu “atbilstīgās” (attiecīgā locījumā) ar vārdiem “iekšēji rekapitalizējamās” (attiecīgā locījumā);

papildināt otrās daļas pirmo teikumu ar vārdiem “un turpinātu darbības, kurām tai ir izsniegta atļauja saskaņā ar minētajiem likumiem”.

49. 68. pantā:

aizstāt 68.panta pirmās daļas 2. punkta ”b” apakšpunktā vārdu “atbilstīgās” ar “iekšēji rekapitalizējamās”;

aizstāt otrajā daļā vārdu “mainās” ar vārdu “samazinās”;

papildināt ceturtās daļas ievaddaļu aiz vārda “pirmajā” ar vārdiem “un otrajā”.

50. 69.pantā:

aizstāt pirmās daļas 5. punktā vārdus “atbilstīgo saistību” ar vārdiem “iekšēji rekapitalizējamo saistību, tostarp parāda instrumentu,”;

aizstāt otrajā un trešajā daļā vārdu “atbilstīgajām” (attiecīgā locījumā) ar vārdiem “iekšēji rekapitalizējamām” (attiecīgā locījumā);

papildināt ceturto daļu aiz vārdiem “attiecas uz” ar vārdiem “iestādes vai”;

papildināt ar septīto daļu šādā redakcijā:

“(7) Visiem iestāžu vai finanšu sabiedrību pašu kapitāla elementu prasījumiem maksātnespējas procesa gadījumā ir zemāka kārta nekā prasījumam, kas neizriet no pašu kapitāla elementa. Ciktāl iekšējās rekapitalizācijas instrumentu tikai daļēji atzīst par pašu kapitāla elementu, visu instrumentu uzskata par prasījumu, kas izriet no pašu kapitāla elementa, un tam maksātnespējas procesa gadījumā ir zemāka kārta nekā jebkuram citam prasījumam, kas neizriet no pašu kapitāla elementa.”.

51. Papildināt 72. pantu aiz vārda “instrumentu” ar vārdiem “lai rekapitalizētu iestādi vai finanšu sabiedrību saskaņā ar šā likuma 53. panta pirmās daļas 1. punktu” un aiz vārda “iestāde” ar vārdiem “vai finanšu sabiedrības”.

52. 73. pantā:

papildināt pirmo daļu aiz vārda “Iestāde” ar vārdiem “vai finanšu sabiedrības” un aiz vārda “piemērošanas” ar vārdiem “saskaņā ar šā likuma 53. panta pirmās daļas 1. punktu”;

aizstāt otrajā daļā vārdu “iestāde” ar vārdu “sabiedrība”;

izteikt trešo daļu šādā redakcijā:

“(3) Lai sasniegtu noregulējuma mērķus, Finanšu un kapitāla tirgus komisija kā noregulējamās iestādes noregulējuma iestāde vai grupas līmeņa noregulējuma iestāde, var pagarināt reorganizācijas plāna iesniegšanas termiņu ne vairāk kā par diviem mēnešiem pēc iekšējās rekapitalizācijas instrumenta piemērošanas, ja reorganizācijas plāns neietver valsts atbalstu. Ja reorganizācijas plāns ietver valsts atbalstu, tad plāna iesniegšanas termiņu var pagarināt līdz valsts atbalsta normatīvajā regulējumā paredzētajam termiņam, bet ne vairāk kā par diviem mēnešiem.”;

papildināt septītās daļas 2. punktu aiz vārda “izmaiņas” ar vārdiem “iestādes vai”;

aizstāt desmitajā un vienpadsmitajā daļā vārdus “padome, valde vai augstākā vadība” ar vārdiem “padome un valde”.

aizstāt desmitajā daļā vārdus “šai komisijai” ar vārdiem “Finanšu un kapitāla tirgus komisijai”.

53. Izteikt 76. pantu šādā redakcijā:

“**76. pants.** (1) Iestādes vai finanšu sabiedrības, uzņemoties saistības, noslēgtajos līgumos iekļauj noteikumu, kas paredz, ka saistībām var piemērot norakstīšanas vai konvertēšanas tiesības, ja šādas saistības:

1) nav izslēgtas no saistībām atbilstoši šā likuma 54. panta pirmajai, otrajai un trešajai daļai;

2) nav fizisko personu un mikrouzņēmumu, mazo un vidējo uzņēmumu prasījumi virs garantētajā atlīdzībā izmaksājamās summas;

3) tiek regulētas ar ārvalstu tiesību aktiem;

4) ir radušās pēc šīs likuma normas spēkā stāšanās.

(2) Ja iestādes vai finanšu sabiedrības minimālā pašu kapitāla un atbilstīgo saistību prasība ir vienāda ar zaudējumu absorbcijas summu un iestādes saistības atbilst šā panta pirmās daļas 1. un 4. punktā noteiktajam, bet noslēgtajos līgumos nav iekļauts noteikums par norakstīšanas vai konvertēšanas tiesībām un tās nav iekļautas minimālās pašu kapitāla un atbilstīgo saistību prasības aprēķinā, Finanšu un kapitāla tirgus komisija var atļaut iestādei vai finanšu sabiedrībai neizpildīt šā panta pirmās daļas prasību.

(3) Iestādei vai finanšu sabiedrībai nav pienākuma nodrošināt šā panta pirmās daļas prasību izpildi, ja Latvijas Republika ar attiecīgo ārvalsti ir noslēgusi nolīgumu par saistību norakstīšanas vai konvertēšanas tiesībām, vai arī šādas tiesības izriet no attiecīgās ārvalsts normatīvajiem aktiem.

(4) Ja iestāde vai finanšu sabiedrība konstatē, ka noslēgtajos līgumos juridiski vai citādi nav iespējams iekļaut līguma noteikumu, kas paredz, ka saistībām var piemērot norakstīšanas vai konvertēšanas tiesības, tā par konstatēto paziņo Finanšu un kapitāla tirgus komisijai. Iestāde vai finanšu sabiedrība sniedz Finanšu un kapitāla tirgus komisijai visu tās pieprasīto informāciju, lai Finanšu un kapitāla tirgus komisija varētu novērtēt, kā paziņojumā norādītās saistības ietekmē minētās iestādes vai finanšu sabiedrības noregulējamību. Ar paziņojuma saņemšanas brīdi, iestādes vai finanšu sabiedrības pienākums izpildīt šā panta pirmās daļas prasību tiek apturēts.

(5) Ja Finanšu un kapitāla tirgus komisija secina, ka noslēgtajos līgumos juridiski vai citādi nav iespējams iekļaut noteikumu, kas paredz, ka saistībām var piemērot norakstīšanas vai konvertēšanas tiesības, tā saprātīgā termiņā iestādei vai finanšu sabiedrībai pieprasa iekļaut šādu līguma noteikumu. Finanšu un kapitāla tirgus komisijai ir tiesības uzdot iestādei vai finanšu sabiedrībai mainīt tās iepriekšējo praksi attiecībā uz noteikuma par norakstīšanas vai konvertēšanas tiesību neiekļaušanu līgumos.

(6) Šā panta pirmajā daļā minētās saistības neietver pirmā līmeņa papildu kapitāla instrumentus, otrā līmeņa kapitāla instrumentus un šā likuma 1. panta pirmās daļas 43. punktā minētos parāda instrumentus, ja parāda instrumenti ir nenodrošinātas saistības.

(7) Ja Finanšu un kapitāla tirgus komisija, veicot iestādes vai finanšu sabiedrības noregulējamības novērtējumu saskaņā ar šā likuma 17. un 18.pantu vai jebkurā citā laikā, konstatē, ka saistību kategorijā, kas ietver atbilstīgās saistības, to saistību apjoms, kurās nav iekļauts noteikums, kas paredz, ka saistībām var piemērot norakstīšanas vai konvertēšanas tiesības, kopā ar saistībām, kuras ir izslēgtas no iekšējās rekapitalizācijas instrumenta piemērošanas atbilstoši šā likuma 54.panta pirmajai, otrajai un trešajai daļai vai kuras, visticamāk, tiks izslēgtas atbilstoši šā likuma 54.panta ceturtajai daļai, pārsniedz 10 procentus no minētās kategorijas apjoma, tā laicīgi novērtē šo apstākļu ietekmi uz minētās iestādes vai finanšu sabiedrības noregulējamību, tostarp ja, īstenojot norakstīšanas vai konvertācijas tiesības, var tikt neievēroti šā likuma 95. pantā paredzētie kreditoru aizsardzības pasākumi.

(8) Ja Finanšu un kapitāla tirgus komisija, pamatojoties uz šā panta ceturtajā daļā minēto novērtējumu, secina, ka saistības, kurās nav iekļauts šā panta pirmajā daļā minētais līguma noteikums, rada būtisku šķērsli noregulējamībai, tā rīkojas atbilstoši šā likuma 20. pantā paredzētajam.

(9) Saistības, attiecībā uz kurām iestāde vai finanšu sabiedrība līguma noteikumos nav iekļāvusi šā panta pirmajā daļā paredzēto noteikumu, kas paredz, ka saistībām var piemērot norakstīšanas vai konvertēšanas tiesības vai attiecībā uz kurām minētā prasība nav piemērojama, neieskaita minimālajā pašu kapitāla un atbilstīgo saistību prasībā.

(10) Finanšu un kapitāla tirgus komisija ir tiesīga pieprasīt, lai iestāde vai finanšu sabiedrība sniedz pamatotu izvērtējumu par šā panta trešajā daļā minēto nolīgumu īstenošanas iespējamību.

(11) Finanšu un kapitāla tirgus komisija, ievērojot Eiropas Banku iestādes vadlīnijās paredzētos nosacījumus, var noteikt iestādei vai finanšu sabiedrībai to saistību kategorijas, no kurām var izdarīt konstatējumu, ka juridisku vai citu iemeslu dēļ nav iespējams iekļaut līguma noteikumu, kas paredz, ka saistībām var piemērot norakstīšanas vai konvertācijas tiesības.

(12) Ja iestādei vai finanšu sabiedrībai bija pienākums nodrošināt šā panta pirmās daļas prasību izpildi, bet tas netika izdarīts, Finanšu un kapitāla tirgus komisija ir tiesīga attiecībā uz šīm saistībām īstenot norakstīšanas vai konvertēšanas tiesības.”.

54. Izteikt XII nodaļas nosaukumu šādā redakcijā:

**“Kapitāla instrumentu un atbilstīgo saistību norakstīšana vai konvertēšana”**.

55. 77.pantā:

papildināt pirmo daļu aiz vārdiem “kapitāla instrumentus” ar vārdiem “un atbilstīgās saistības”;

papildināt pirmās daļas 2. punktu un trešās daļas 1. punktu aiz skaitļa “39.” ar skaitli “39.1”;

papildināt ar 1.1, 1.2 un 1.3 daļu šādā redakcijā:

“(11) Ja attiecīgos kapitāla instrumentus un atbilstīgās saistības noregulējuma vienība ir pirkusi netieši ar citu vienības starpniecību vienā un tajā pašā noregulējuma grupā, pilnvaras norakstīt vai konvertēt minētos attiecīgos kapitāla instrumentus un atbilstīgās saistības īsteno kopā ar tādām pašām pilnvarām attiecīgās vienības mātes sabiedrības līmenī vai citu tādu mātes sabiedrības līmenī, kuri nav noregulējuma vienības, lai zaudējumi tiktu reāli nodoti noregulējuma vienībai un tā rekapitalizētu attiecīgo vienību. Pēc tam, kad ir īstenotas pilnvaras norakstīt vai konvertēt attiecīgos kapitāla instrumentus un atbilstīgās saistības neatkarīgi no noregulējuma darbības, notiek šā likuma 96. pantā paredzētā vērtēšana un tiek piemērots šā likuma 97. pants.

(12) Tiesības norakstīt vai konvertēt atbilstīgās saistības neatkarīgi no noregulējuma darbības var izmantot tikai attiecībā uz atbilstīgajām saistībām, kas atbilst šā likuma 61. panta sestās daļas 1. punktā minētajiem nosacījumiem, izņemot nosacījumu attiecībā uz saistību atlikušo termiņu, kas noteikts Regulas (ES) Nr. 575/2013 72.c panta 1. punktā. Kad minētās pilnvaras tiek īstenotas, norakstīšana vai konvertācija notiek saskaņā ar šā likuma 41. panta pirmās daļas 6. punktā minēto principu.

(13) Ja noregulējuma darbība tiek veikta attiecībā uz noregulējuma vienību, vai, ārkārtas apstākļos atkāpjoties no noregulējuma plāna, attiecībā uz vienību, kas nav noregulējuma vienība, summu, kura tiek samazināta, norakstīta vai konvertēta saskaņā ar šā likuma 78. panta pirmo daļu šādas vienības līmenī, ieskaita šā likuma 81. panta pirmās daļas 1. punktā un 56. panta pirmās daļas 1. punktā vai 57. panta trešās daļas 1. punktā noteiktajā sliekšņvērtībā, ko piemēro attiecīgajai vienībai.”;

papildināt otro daļu, trešo daļu un trešās daļas otro punktu aiz vārdiem “kapitāla instrumenti” (attiecīgā locījumā) ar vārdiem “un 1.2 daļā minētajām atbilstīgajām saistībām” (attiecīgā locījumā);

papildināt ceturtās daļas 2. punktu un devīto daļu aiz vārdiem “kapitāla instrumenti” (attiecīgā locījumā) ar vārdiem “vai 1.2 daļā minētajām atbilstīgajām saistībām” (attiecīgā locījumā);

papildināt ar 4.1 daļu šādā redakcijā:

“(41) Uzskatāms, ka iestāde vai finanšu sabiedrība nonāk vai, iespējams nonāks finanšu grūtībās, ja izpildās viens vai vairāki 39. panta trešajā daļā minētie nosacījumi.”.

56. 78.pantā:

papildināt pirmo daļu ar 4. punktu šādā redakcijā:

“4) šā likuma 77. panta 1.2 daļā minēto atbilstīgo saistību pamatsummu noraksta vai konvertē pirmā līmeņa pamata kapitāla instrumentos vai noraksta un konvertē pirmā līmeņa pamata kapitāla instrumentos tādā vērtībā, lai tiktu sasniegti šā likuma 38. pantā minētie noregulējuma mērķi vai, lai atbilstīgās saistības spētu nosegt zaudējumus — atkarībā no tā, kura vērtība ir mazāka.”;

aizstāt otrās daļas ievaddaļā vārdus “kapitāla instrumenta pamatsumma” ar vārdiem “kapitāla instrumenta vai šā likuma 77. panta 1.2 daļā minēto atbilstīgo saistību pamatsumma”;

aizstāt otrās daļas 2. punktā vārdus “tām personām, kurām pieder attiecīgie kapitāla instrumenti” ar vārdiem “attiecīgā kapitāla instrumenta vai šā likuma 77. panta 1.2 daļā minēto atbilstīgo saistību turētāju”;

aizstāt otrās daļas 3. punktā vārdus “personām, kurām pieder vai piederēja attiecīgie kapitāla instrumenti” ar vārdiem “attiecīgo kapitāla instrumentu vai šā likuma 77. panta 1.2 daļā minēto atbilstīgo saistību turētājiem”;

izslēgt trešo daļu;

izteikt ceturtās daļas ievaddaļu šādā redakcijā:

“(4) Lai veiktu attiecīgo kapitāla instrumentu un šā likuma 77. panta 1.2 daļā minēto atbilstīgo saistību konvertēšanu saskaņā ar šā panta pirmās daļas 2., 3. un 4. punktu, Finanšu un kapitāla tirgus komisija ir tiesīga pieprasīt, lai iestāde vai finanšu sabiedrība emitētu pirmā līmeņa pamata kapitāla instrumentus attiecīgo kapitāla instrumentu un šādu atbilstīgo saistību turētajiem. Attiecīgos kapitāla instrumentus un šādas saistības var konvertēt tikai tad, ja ir ievēroti šādi nosacījumi:”

izslēgt ceturtās daļas 1. punktā vārdus “vai iestāde”;

papildināt ceturtās daļas 4. punktu aiz vārdiem “attiecīgo kapitāla instrumentu” ar vārdiem “vai katrai no šā likuma 77. panta 1.2 daļā minētajām atbilstīgajām saistībām”;

papildināt ar 4.1 daļu šādā redakcijā:

“(41) Lai nodrošinātu pirmā līmeņa pamata kapitāla instrumentu piemērošanu saskaņā ar šā panta ceturto daļu Finanšu un kapitāla tirgus komisija var pieprasīt, lai iestāde vai finanšu sabiedrība visu darbības laiku saglabātu nepieciešamo atļauju emitēt attiecīgu skaitu pirmā līmeņa pamata kapitāla instrumentus.”.

57. 79. pantā:

papildināt ar 1.1 daļu šādā redakcijā:

“(11) Finanšu un kapitāla tirgus komisija ir atbildīga par šā likuma 77. panta trešajā daļā minēto konstatāciju attiecībā uz iestādi vai finanšu sabiedrību, ja tās emitētie vai piesaistītie attiecīgie kapitāla instrumenti vai šā likuma 77. panta 1.2 daļā minētās atbilstīgās saistības atbilst šā likuma 61. pantā pirmajā, otrajā, trešajā, ceturtajā un piektajā daļā minēto prasību izpildei un ja šai iestādei vai finanšu sabiedrībai ir izsniegta atļauja (licence) saskaņā ar Kredītiestāžu likumu vai Finanšu instrumentu tirgus likumu;

aizstāt trešajā un ceturtajā daļā vārdus “dalībvalsts iestādi” ar vārdiem “dalībvalsts institūciju”.

58. 80. pantā:

izteikt pirmās daļas ievaddaļu un 1. punktu šādā redakcijā:

“(1) Pirms šā likuma 77. panta trešās daļas 2., 3., 4. vai 5. punktā minētās konstatācijas attiecībā uz meitas sabiedrību, kura emitē vai piesaista attiecīgos kapitāla instrumentus vai šā likuma 77. panta 1.2 daļā minētās atbilstīgas saistības, kas atbilst šā likuma 61. pantā noteiktajam vai attiecīgos kapitāla instrumentus, kas atbilst pašu kapitāla prasību izpildei individuāli un konsolidācijas līmenī, Finanšu un kapitāla tirgus komisija izpilda šādas prasības:

1) ja Finanšu un kapitāla tirgus komisija apsver, vai veikt šā likuma 77. panta trešās daļas 2., 3., 4. vai 5. punktā minēto konstatāciju, tā pēc apspriešanās ar attiecīgās noregulējuma vienības noregulējuma iestādi, 24 stundu laikā par to paziņo:

a) dalībvalsts konsolidētās uzraudzības institūcijai un, ja tā nav viena un tā pati —, minētās dalībvalsts institūcijai, kas ir atbildīga par šā likuma 77. panta trešajā daļā norādītās konstatācijas veikšanu;

b) tādu citu vienību noregulējuma iestādēm tajā pašā noregulējuma grupā, kuras tieši vai netieši ir pirkušas šā likuma 61. panta sestajā daļā minētās saistības no vienības, uz ko attiecas 61. panta pirmajā, otrajā, trešajā, ceturtajā, un piektajā daļā noteiktais.”;

papildināt pirmās daļas 2. punktu pirms vārda “komisija” ar vārdiem “Finanšu un kapitāla tirgus” un aizstāt vārdu “iestādei” ar vārdu “institūcijai”;

aizstāt ceturtajā daļā vārdus “iestādēm vai institūcijām, kuras tā ir attiecīgi informējusi” ar vārdiem “atbildīgajām institūcijām, kuras tā ir attiecīgi informējusi saskaņā ar šā panta pirmās daļas 1.punkta ”a” apakšpunktu vai 2. punktu”;

aizstāt sestajā un septītajā daļā vārdus “iestādēm vai” ar vārdu “atbildīgajām”;

aizstāt astotajā un devītajā daļā vārdu “iestāde” (attiecīgā locījumā un skaitlī) ar vārdu “institūcija” (attiecīgā locījumā un skaitlī).

59. Izteikt 81. panta pirmās daļas 1. punktu šādā redakcijā:

“1) akcionāri vai tās personas, kurām pieder citi īpašumtiesību instrumenti, attiecīgo kapitāla instrumentu un iekšēji rekapitalizējamo saistību turētāji rekapitalizācijas instrumenta piemērošanas rezultātā seguši zaudējumus ne mazāk kā 8 procentus no noregulējamās iestādes kopējām saistībām, ieskaitot pašu kapitālu, kuru apmērs ir noteikts noregulējuma darbības laikā saskaņā ar šā likuma VIII nodaļā paredzēto vērtējumu;”.

60. 85. pantā:

aizstāt pirmās daļas 2. punktā vārdus “padomei, valdei vai augstākajai vadībai” ar vārdiem “valdei un padomei”;

aizstāt pirmās daļas 5. punktā vārdu “atbilstīgo” ar vārdiem “iekšēji rekapitalizējamo”;

papildināt pirmās daļas 6. un 10. punktu aiz vārda “iestādes” ar vārdiem “iekšēji rekapitalizējamās” (attiecīgā locījumā);

aizstāt pirmās daļas 6. un 9. punktā vārdus “mātes iestāde” (attiecīgā locījumā) ar vārdiem “mātes sabiedrība” (attiecīgā locījumā).

61. Aizstāt 86. panta pirmās daļas 3.punktā vārdus “attiecīgā noregulējuma iestāde ” ar vārdiem “izslēdz iestādes”.

62. Papildināt 88. panta ceturto daļu pirms vārda “saistību” ar vārdiem “iekšēji rekapitalizējamo”.

63. Aizstāt 89.panta pirmās daļas ievaddaļā vārdu “komisijai” ar vārdu “komisija”.

64. 90. pantā:

aizstāt trešās daļas ievaddaļā vārdu “un” ar vārdiem “saistību apturēšana saskaņā ar šā likuma 40.1 pantā minētajiem nosacījumiem vai”;

aizstāt trešās daļas 1. punktā vārdu “iestāde” ar vārdu “sabiedrība”;

papildināt piekto daļu aiz vārda “panta” ar vārdiem “un 93. panta pirmās daļas”.

65.  91. pantā:

izteikt trešo daļu šādā redakcijā:

“(3) Šajā pantā noteiktās tiesības nav piemērojamas:

1) sistēmām un sistēmu operatoriem;

2) Eiropas Savienībā autorizētiem centrālajiem darījuma partneriem un Eiropas Vērtspapīru un tirgu iestādes atzītiem ārvalstu autorizētiem centrālajiem darījuma partneriem;

3) centrālajām bankām.”;

papildināt ar piekto daļu šādā redakcijā:

“(5) Finanšu un kapitāla tirgus komisija nosakot šajā pantā noteikto tiesību īstenošanas jomu, ņem vērā katra konkrētā gadījuma apstākļus un izvērtē cik pamatoti ir paplašināt apturēšanu, lai piemērotu to arī atbilstīgiem noguldījumiem. Ja pilnvaras apturēt maksājuma vai piegādes saistības tiek īstenotas attiecībā uz segtajiem noguldījumiem, Finanšu un kapitāla tirgus komisija nodrošina, ka noguldītājiem dienā ir daļēji pieejama pienācīga noguldījumu summa.”.

66. Aizstāt 92. panta otrajā daļā vārdus “operatoru centrālo darījumu partneru” ar vārdiem “operatoru nodrošinājuma tiesībām, Eiropas Savienībā autorizētiem centrālajiem darījuma partneriem, Eiropas Vērtspapīru un tirgu iestādes atzītiem ārvalstu autorizētiem centrālajiem darījuma partneriem”.

67. 93. pantā:

aizstāt ceturtajā daļā vārdus “centrālajiem darījuma partneriem” ar vārdiem “Eiropas Savienībā autorizētiem centrālajiem darījuma partneriem, Eiropas Vērtspapīru un tirgu iestādes atzītiem ārvalstu autorizētiem centrālajiem darījuma partneriem”;

izslēgt astoto daļu.

68. Papildināt likumu ar 93.1 pantu šādā redakcijā:

“**93.1 pants.** (1) Finanšu un kapitāla tirgus komisija ir tiesīga pieprasīt, lai iestāde vai finanšu sabiedrība veic detalizētu uzskaiti par finanšu līgumiem. Finanšu un kapitāla tirgus komisija ir tiesīga lūgt, lai Latvijas Centrālais depozitārijs sniedz Finanšu un kapitāla tirgus komisijai šajā pantā minēto tiesību piemērošanas nolūkā nepieciešamo informāciju atbilstoši Eiropas Parlamenta un Padomes 2012. gada 4. jūlija regulas (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem 81. pantam.

(2) Iestāde vai finanšu sabiedrība noslēdzot jaunus vai būtiski grozot jau noslēgtos finanšu līguma noteikumus, kuru tiesību normas izriet no ārvalsts tiesību aktiem iekļauj tajos noteikumus, saskaņā ar kuriem līgumslēdzēja puse atzīst, ka uz finanšu līgumu var attiekties Finanšu un kapitāla tirgus komisijas tiesības apturēt vai ierobežot tiesības un saistības saskaņā ar šā likuma 40.1, 91., 92. un 93. pantu un atzīst, ka tām ir saistoši Finanšu un kapitāla tirgus komisijas saskaņā ar šo likumu veiktais krīzes novēršanas pasākums un krīzes vadības pasākums.

(3) Noslēdzot finanšu līgumus, saskaņā ar šā panta otrajā daļā noteikto Eiropas Savienības mātes sabiedrības nodrošina, ka to ārvalstu meitas sabiedrības finanšu līgumos, kas noslēgti ar darījumu partneriem, ir iekļauts noteikums, ka Finanšu un kapitāla tirgus komisijas tiesību īstenošanas gadījumā attiecībā uz Eiropas Savienības mātes sabiedrības tiesību un pienākumu apturēšanu vai ierobežošanu tiek uzskatīta par atbilstošu pamatu pirmstermiņa izbeigšanas, apturēšanas, grozīšanas, savstarpēja ieskaita un savstarpējas dzēšanas tiesību īstenošanai vai nodrošinājuma tiesību īstenošanai saistībā ar noslēgtajiem līgumiem.

(4) Šā panta trešajā daļā noteiktā prasība attiecās uz ārvalstu meitas sabiedrībām, kuras ir iestādes vai finanšu iestādes.

(5) Ja iestādei vai finanšu sabiedrībai bija pienākums nodrošināt šā panta pirmās daļas prasību izpildi, bet tas netika izdarīts, Finanšu un kapitāla tirgus komisija ir tiesīga apturēt vai ierobežot iestādes vai finanšu sabiedrības tiesības un saistības saskaņā ar šā likuma 40.1, 91., 92. un 93. pantu.”.

69. 98. pantā:

aizstāt pirmajā daļā vārdus “komisija, izmantojot noregulējuma instrumentu nodod citai sabiedrībai vai pagaidu iestādes aktīvu pārvaldes sabiedrības daļu” ar vārdiem “ komisija nodod citai sabiedrībai vai, izmantojot noregulējuma instrumentu, pagaidu iestādes vai aktīvu pārvaldes sabiedrības nodod daļu”;

papildināt otrās daļas 2. punktu aiz vārdiem “dalībvalsts” ar vārdiem “vai ārvalsts”.

70. Papildināt 99. pantu aiz vārda “pāreju” ar vārdiem “saistību savstarpējo dzēšanu”.

71. Aizstāt 101. panta pirmās daļas 1. punktā vārdu “nenodod” ar vārdu “nodod”.

72. Aizstāt 104. panta pirmās daļas 7. punktā vārdus “Eiropas Vērtspapīru tirgus iestādei, Eiropas Uzraudzības iestādei” ar vārdiem “Eiropas Vērtspapīru un tirgus iestādei”.

73. Aizstāt 105. panta pirmās daļas 9. punktā vārdus “padomes, valdes locekļi vai augstākā vadība” ar vārdiem “padomes un valdes locekļi”.

74. 107. pantā:

izteikt otrās daļas 8. punktu šādā redakcijā:

“8) nosaka minimālo pašu kapitāla un atbilstošo saistību prasību grupai konsolidētā un meitas sabiedrību līmenī”;

aizstāt trešās daļas 9. punktā vārdus “meitas iestāde” ar vārdiem “meitas sabiedrība”.

75. Izteikt 108. panta otro un trešo daļu šādā redakcijā:

“(2) Eiropas noregulējuma kolēģija pilda šajā likumā noteiktās noregulējuma kolēģijas funkcijas attiecībā uz meitas sabiedrībām un nozīmīgām filiālēm, ciktāl tas ir attiecināms uz tām. Noregulējuma kolēģijas uzdevumos ietilpst arī noteikt minimālo pašu kapitāla un atbilstīgo saistību prasību grupai konsolidētā un meitas sabiedrību līmenī. Nosakot minimālo pašu kapitāla un atbilstīgo saistību prasību Eiropas noregulējuma kolēģijas locekļi, ņem vērā ārvalsts iestādes apstiprināto vispārējo noregulējuma stratēģiju. Ja Eiropas noregulējuma kolēģijas locekļi piekrīt vispārējai ārvalsts iestādes noregulējuma stratēģijai, saskaņā ar kuru meitas sabiedrības, kas veic komercdarbību Eiropas Savienībā, vai Eiropas Savienības mātes sabiedrība un tās meitas sabiedrības nav noregulējuma vienības, tad meitas sabiedrības, kas veic komercdarbību Eiropas Savienībā, vai konsolidēti Eiropas Savienības mātes sabiedrība nodrošina šā likuma 62. pantā noteikto nosacījumu izpildi, emitējot šā likuma 61. panta sestās daļas 1. un 2. punktā minētos instrumentus savai mātes sabiedrībai, kas veic komercdarbību ārvalstī, vai minētās mātes sabiedrības meitas sabiedrībām, kas veic komercdarbību tajā pašā ārvalstī, vai citām vienībām saskaņā ar nosacījumiem, kuri paredzēti šā likuma 61. panta sestās daļas 1. punkta "a" apakšpunktā un 2. punkta "b" apakšpunktā.

(3) Ja šā panta pirmajā daļā noteiktās meitas sabiedrības vai nozīmīgas filiāles pieder Eiropas Savienības mātes sabiedrībai , Eiropas noregulējuma kolēģiju vada tās dalībvalsts noregulējuma iestāde, kurā Eiropas Savienības mātes sabiedrība veic komercdarbību. Ja ir neiespējami Eiropas noregulējuma kolēģiju vadīt tās dalībvalsts noregulējuma iestādei, kurā Eiropas Savienības mātes sabiedrība veic komercdarbību, tad Eiropas noregulējuma kolēģiju vada Eiropas Savienības mātes sabiedrības vai Eiropas Savienības meitas sabiedrības noregulējuma iestāde ar turēto kopējo bilances aktīvu visaugstāko vērtību.”.

76. Aizstāt 112. pantā vārdus “šī komisija” ar vārdu “tā”.

77. Aizstāt 119. panta otrās daļas 3. punktā vārdus “meitas iestāde” (attiecīgā locījumā) ar vārdiem “meitas sabiedrība” (attiecīgā locījumā).

78. Aizstāt 121.2 panta pirmajā daļā vārdu “vienu” ar skaitli “0,01”.

79. Papildināt pārejas noteikumus ar 3., 4., 5., 6., 7., 8., 9., 10., 11., 12. un 13. punktu šādā redakcijā:

“3.  Šā likuma 58.1 pants nav piemērojams tā pirmajā daļā norādītajām saistībām, kas emitētas pirms 2020. gada 28. decembra.

4. Atkāpjoties no 59. panta pirmās daļas, Finanšu un kapitāla tirgus komisija nosaka pienācīgu pārejas termiņu, bet ne vēlāk kā 2024.gada 1.janvāri, līdz kuram iestādēm un finanšu sabiedrībām ir jāizpilda 60.2 vai 61. panta prasības vai attiecīgā gadījumā prasības, kas izriet no šā likuma 59.1 panta septītās, astotās, devītās, desmitās, vienpadsmitās, divpadsmitās, trīspadsmitās vai sešpadsmitās daļas piemērošanas.

5. Finanšu un kapitāla tirgus komisija attiecībā uz šā likuma 60.2 vai 61. pantā noteiktajām prasībām vai attiecīgā gadījumā prasībām, kas izriet no šā likuma 59.1 panta septītās, astotās, devītās, desmitās, vienpadsmitās, divpadsmitās, trīspadsmitās vai sešpadsmitās daļas piemērošanas, nosaka starpposma mērķa apjomu, ko iestādes un finanšu sabiedrības izpilda 2022. gada 1. janvārī. Ar starpposma mērķa apjomu jānodrošina pašu kapitāla un atbilstīgo saistību lineāru palielinājumu līdz prasības izpildei.

6. Finanšu un kapitāla tirgus komisija var noteikt pārejas laikposmu, kas beidzas pēc 2024. gada 1. janvāra, ja tas ir pamatoti un lietderīgi, pamatojoties uz pārejas noteikumu 12. punktā minētajiem kritērijiem un ņemot vērā:

1) iestādes vai finanšu sabiedrības finansiālās situācijas attīstību;

2) izredzes, ka iestāde vai finanšu sabiedrība saprātīgā termiņā nodrošinās to, ka tiek izpildītas šā likuma 60.2 vai 61. pantā noteiktās prasības vai prasība, kas izriet no šā likuma 59.1 panta septītās, astotās, devītās, desmitās, vienpadsmitās, divpadsmitās, trīspadsmitās vai sešpadsmitās daļas piemērošanas;

3) to, vai iestāde vai finanšu sabiedrība ir spējīga aizstāt saistības, kas vairs neatbilst atbilstības vai termiņa kritērijiem, kuri noteikti Regulas (ES) Nr. 575/2013 72.b un 72.c pantā, kā arī šā likuma 59.1 pantā vai 61. panta sestajā daļā un, ja nav spējīga iekšējas dabas vai finanšu tirgus mēroga traucējumu dēļ.

7. Šā likuma 60. panta četrpadsmitajā, piecpadsmitajā vai sešpadsmitajā un septiņpadsmitajā daļā minētā minimālo pašu kapitāla un atbilstīgo saistību prasība noregulējamām vienībām ir jāizpilda līdz 2022. gada 1. janvārim.

8. Šā likuma 60. panta četrpadsmitajā, piecpadsmitajā, sešpadsmitajā un septiņpadsmitajā daļā minēto minimālo pašu kapitāla un atbilstīgo saistību prasību nepiemēro divu gadu laika no dienas:

1) kad Finanšu un kapitāla tirgus komisija ir piemērojusi iekšējās rekapitalizācijas instrumentu; vai

2) kad noregulējamā vienība ir ieviesusi alternatīvu privātā sektora pasākumu, kurš minēts 39. panta pirmās daļas 2. punktā un ar kuru kapitāla instrumenti un citas saistības ir tikušas norakstītas vai konvertētas pirmā līmeņa pamata kapitāla instrumentos, vai kad attiecībā uz minēto noregulējamo vienību ir izmantotas norakstīšanas vai konvertācijas pilnvaras saskaņā ar 77. pantu, lai rekapitalizētu noregulējamo vienību, nepiemērojot noregulējuma instrumentus.

9. Šā likuma 59.1 panta divpadsmitajā, trīspadsmitajā, četrpadsmitajā un piecpadsmitajā daļā, kā arī 60. panta četrpadsmitajā un piecpadsmitajādaļā minētās prasības nepiemēro trīs gadu laikā pēc dienas, kad noregulējamā vienība vai grupa, kuras sastāvā noregulējamā vienība ietilpst, ir identificēta kā globāli sistēmiski nozīmīga iestāde, vai arī tad, ja noregulējamā vienība nokļūst 60. panta četrpadsmitajā, piecpadsmitajā vai sešpadsmitajā un septiņpadsmitajā daļā minētajā situācijā.

10. Atkāpjoties no šā likuma 59. panta, Finanšu un kapitāla tirgus komisija nosaka pienācīgu pārejas laikposmu, kurā šā likuma 60.2 un 61. pantā prasības vai attiecīgā gadījumā prasība, kas izriet no šā likuma 59.1 panta septītās, astotās, devītās, desmitās, vienpadsmitās, divpadsmitās, trīspadsmitās vai sešpadsmitās daļas piemērošanas, ir jāizpilda iestādēm vai finanšu sabiedrībām, attiecībā, uz kurām ir piemēroti noregulējuma instrumenti vai šā likuma 77. pantā minētās norakstīšanas vai konvertācijas tiesības.

11. Piemērojot pārejas noteikumu 4., 5., 6., 7., 8., 9. un 10. punktu, Finanšu un kapitāla tirgus komisija iestādei vai finanšu sabiedrībai paziņo plānoto minimālo pašu kapitāla un atbilstīgo saistību prasību par katru 12 mēnešu periodu pārejas laikā, lai atvieglotu tās zaudējumu absorbcijas un rekapitalizācijas spējas pakāpenisku palielināšanu. Pārejas laika beigās minimālā pašu kapitāla un atbilstīgo saistību prasība ir līdzvērtīga saskaņā ar šā likuma 59.1 panta septīto, astoto, devīto, desmito, vienpadsmito, divpadsmito, trīspadsmito vai sešpadsmito daļu, 60. panta četrpadsmito, piecpadsmito, sešpadsmito un septiņpadsmito daļu, 60.2 pantu vai 61. pantā noteikto summu.

12. Nosakot pārejas laika periodus, Finanšu un kapitāla tirgus komisija ņem vērā:

1) noguldījumu prevalenci un parāda instrumentu neesamību finansēšanas modelī;

2) piekļuvi kapitāla tirgiem atbilstīgo saistību finansēšanai;

3) apmēru, kādā noregulējamā vienība paļaujas uz pirmā līmeņa pamata kapitālu, lai izpildītu šā likuma 60.2 pantā minēto prasību.

13. Ievērojot pārejas noteikumu 4., 5., un 6. punktu, Finanšu un kapitāla tirgus komisija var pārskatīt vai nu pārejas laika periodu, vai jebkuru plānoto minimālo pašu kapitāla un atbilstīgo saistību prasību, kas paziņota saskaņā ar pārejas noteikumu 1. punktu.”.

80. Papildināt informatīvo atsauci uz Eiropas Savienības direktīvām ar 3.punktu šādā redakcijā:

“3) Eiropas Parlamenta un Padomes 2019.gada 20.maija direktīvas (ES) 2019/879, ar ko groza Direktīvu 2014/59/ES attiecībā uz zaudējumu absorbcijas un rekapitalizācijas spēju kredītiestādēm un ieguldījumu brokeru sabiedrībām un Direktīvu 98/26/EK.”.

Finanšu ministrs J.Reirs